Habe irakurgai mailakatuak by Elgetako Liburutegia - Issuu\nEUSKARA: IRAKURGAI MAILAKATUAK / 2013 HABE Liburutegiko gidak · 4\nVitoria-Gasteiz 3, 4.a, 20018 Donostia-San Sebastián 943-022602 • maileguak@habe.org • www.ikasbil.net/web/liburutegia/home\nEgilea: HABE Liburutegia Diseinua: ZIRRIMARRA estudio grafikoa Argitaratzailea: HABE, 2013 ISBN: 978-84-96769-03-8\nHABE LIBURUTEGIKO GIDAK 路 4 www.ikasbil.net/web/liburutegia/home\nHABE Liburutegiko erabiltzaile askoren eskariari erantzuteko sortu da Irakurgai mailakatuak izena duen gida hau. Izan ere, liburu bat ala beste hartzeko garaian, euskara-mailaren araberako aukeraketa egin nahi izaten baitu jende askok.\nHorregatik, eta jakinda euskaltegietako ikasleek ere euskara-mailari erreparatzen diotela, zentro batzuetara jo dugu informazio eske. Hala, oso lagungarri gertatu zaigu eta lan hau egiteko abiapuntu izan ditugu Legazpiko Udal Euskaltegiak edota Maizpide barnetegiak, besteak beste, gure esku jarri dituzten liburu-zerrendak. Horiek egokitu, ordenatu eta osatu egin ditugu, beste hainbat erreferentzia erantsiz. Elkarrekin jardun dugu HABE Liburutegiko eta Materialgintza ataleko lankideak; halaber, lagungarria izan da Curriculum Garapenaren atalaren ekarpena.\nAukeraketa honetan, hala ere, ez daude HABE Liburutegiko irakurgai guztiak, ezta gutxiago ere, baina bai ikasle nahiz irakurleen artean estimaziorik handiena izan dutenak, dela gaiagatik, luzeragatik edota kontatzen den istorioagatik.\nGida irekia egin nahi izan dugu eta horregatik, gogo onez onartuko ditugu liburu gehiagoren inguruko iradokizunak.\nNahikoa da argitalpenak@habe.org helbidera mezu bat bidaltzea.\nEdonola ere, http://www.ikasbil.net/web/ikasbil/irakurgai-mailakatuak helbidean gida honen web bertsioa aurkituko duzula kontuan izan, erreferentzia berri bat dagoen bakoitzean eguneratuko dena.\nHABE LIBURUTEGIKO GIDAK 路 4 www.ikasbil.net/web/liburutegia/home 1\nAURKIBIDEA A1 MAILA\nBorrokalari argitsuak (+CD) ................................ 4 Ehuneko ehun %100 ........................................... 4 Otsoa (+ CD) ....................................................... 4 Siberiako lorea (+CD) .......................................... 4 Tangoa noizean behin (+CD) .............................. 4\nAmodioaren gazi-gozoak ................................. 17 Apaiz zaharraren gitarra .................................. 20 Arotzaren eskuak ............................................. 12 Bilbao-New York-Bilbao ................................... 11 Bizitza homeopatikoak .................................... 11 Connemara gure bihotzetan ............................ 18 Eguzki beltzaren sekretua ................................ 14 Errauts ............................................................. 10 Eztia eta ozpina ................................................ 20 Gerra da leku honen izena ............................... 16 Gloria mundi .................................................... 14 Greta ................................................................ 15 Griot ................................................................. 15 Hamabost zauri ................................................ 15 Han goitik itsasoa ikusten da ........................... 15 Harry Potter eta sorgin-harria .......................... 18 Ilunkerako xuxurlak ......................................... 19 Ipuin batean bezala ......................................... 16 Izar-malkoak .................................................... 17 Kaio baten historia ........................................... 11 Kale gorrian ..................................................... 13 Karonte ............................................................ 13 Kitto dena! ....................................................... 21 Kleopatra ......................................................... 13 Koaderno gorria ............................................... 19 Koaderno handia ............................................. 20 Kolosala izango da ........................................... 16 Komunista.com . ............................................... 14 Kutsidazu bidea, Ixabel .................................... 20 Maggie, kaleko neska bat ................................ 10 Mendaroko txokolatea .................................... 14 Morto vivace .................................................... 12 Mozorroaren xarma ......................................... 12 Ordaina zor nizun ............................................. 17 Ostegunak ........................................................ 20 Ostiralak ........................................................... 19 Palestina zure mina .......................................... 15 Pijama marradunaz jantzitako mutikoa ........... 12 Riomundo ........................................................ 14 Saturno ............................................................ 21 Sisifo maite minez ............................................ 17 SPrako tranbia ................................................. 18 Suminaren estrategia ....................................... 11 Tango urdina .................................................... 16\nA2 MAILA Ainhoa eta marrazoa .......................................... 5 Aitonaren hamaikakoa ....................................... 6 Atzapar arrastoak ............................................... 6 Bidaia arriskutsua ............................................... 5 Hego Itsasoetako ipuinak ................................... 5 Istanbul-en elkartuko gara .................................. 7 Jane Eyre ............................................................ 6 Katu beltza ......................................................... 6 Kontrabandista ................................................... 7 Maitasun istorioa ............................................... 5 Munduko buruargiena ....................................... 6 Superheroia naiz, eta orain zer? ......................... 5 B1 MAILA Bagdadeko aurpegiak ......................................... 8 Begi argi horiek .................................................. 9 Berebereen alfonbra .......................................... 8 Beste norbaiten zapatak .................................... 7 Bosniara nahi ...................................................... 8 Cantervilleko mamua ....................................... 10 Dragoien orroa ................................................... 8 Ezta inola ere ...................................................... 9 Hanka-sartze bikainak ........................................ 9 Hegoaldera ......................................................... 7 Ingelesen hilerria .............................................. 10 Lurtarrak ............................................................. 7 Piztia Bilbon ........................................................ 9 Promesa ........................................................... 10 Salomon erregearen meatzeak .......................... 9 Xivaren malkoak ................................................. 8 B2 MAILA 110. street-eko geltokia ................................... 21 31 baioneta ...................................................... 11 Ai ama! ............................................................. 19 Amaren eskuak ................................................. 12\nHABE LIBURUTEGIKO GIDAK 路 4 www.ikasbil.net/web/liburutegia/home 2\nAURKIBIDEA B2 MAILA\nTentazioak ........................................................ 19 Txakurrari gauean gertatutako istripu bitxia ... 13 Urtebete itsasargian ........................................ 13 Van’t Hoffen .................................................... 16 Zazpi kolore ...................................................... 18 Zeta ................................................................. 18 Zorion perfektua .............................................. 17\nKattalin ............................................................ 24 Kcappo, tempo di tremolo ............................... 30 Lagun izoztua ................................................... 26 Musika airean .................................................. 22 Mutuaren hitzak .............................................. 25 Narrazioak ....................................................... 30 Nerea eta biok ................................................. 28 Obabakoak ....................................................... 29 Otalorea ........................................................... 22 Peaceful soldadua ............................................ 24 Soinujolearen semea ....................................... 26 Sukar ustelaren urtea ...................................... 25 Zer da, ba, maitasuna? .................................... 22\nC1 MAILA Agur, Euzkadi ................................................... 26 Ainhoari gutunak ............................................. 28 Antzararen bidea ............................................. 22 Arbelaren gainean ........................................... 25 Argizariaren egunak ......................................... 27 Arima enkoniatuak .......................................... 23 Atabala eta euria ............................................. 29 Aulki-jokoa ....................................................... 22 Azeria eta lehoia .............................................. 23 Behi euskaldun baten memoriak ..................... 28 Berandu da gelditzeko ..................................... 27 Bi anai .............................................................. 29 Bi bihotz, hilobi bat .......................................... 26 Bihotz bi ........................................................... 27 Diamantezko miraria ....................................... 23 Elizondoko eskutitzak ...................................... 30 Erregearen mezularia ...................................... 21 Eta orain badakit ............................................. 21 Eulien bazka ..................................................... 25 Ezer baino lehen .............................................. 28 Festa aldameneko gelan .................................. 23 Galdu arte ........................................................ 28 Gauza txikien liburua ....................................... 25 Gorde nazazu lurpean ..................................... 27 Gure barrioa 1975 ........................................... 27 Haltzak badu bihotzik ...................................... 29 Hamaseigarrenean aidanez ............................. 30 Haur besoetakoa ............................................. 31 Hauts bihurtu zineten ..................................... 24 Hil ala bizi ........................................................ 30 Hyde park-eko hizlaria ..................................... 24 Ihes betea ........................................................ 24 Inesaren balada ............................................... 26 Irene, tempo di adagio .................................... 29 Joanak joan ...................................................... 23\nC2 MAILA Aurpegirik gabeko hiltzaileak ........................... 32 Autopsiarako frogak ........................................ 32 Bestea da mundua: Orbetarrak I ..................... 33 Egunsentiaren esku izoztuak ........................... 33 Emea ................................................................ 35 Etiopia .............................................................. 35 Ezer gabe hobe ................................................ 33 Fikzioaren izterrak ........................................... 32 Garbiketa ......................................................... 31 Gizona ilunpean ............................................... 34 Haragiaren gauak eta egunak: Orbetarrak II .... 33 Humboldt, hizkuntza eta pentsamendua ........ 34 Ia denaren historia labur bat ........................... 33 Konpainia noblean ........................................... 34 Kurrin-kurrun vitae: maisu baten ikarak eta ostikadak .................... 34 Martutene ....................................................... 31 Moroak gara behelaino artean? ...................... 32 Nor bere bidean: Orbetarrak III ....................... 32 Odolaren sua ................................................... 31 Otto Pette: hilean bizian bezala ....................... 34 Santa Kruz apaiza ............................................. 35 Suite frantsesa ................................................. 31\nHABE LIBURUTEGIKO GIDAK · 4 www.ikasbil.net/web/liburutegia/home 3\nZenbait emakumeren eta horien lagunen, bikotekideen, senideen… arteko harremanen berri ematen digu liburu honek. Pertsonaia guztiak dira borrokalariak: aurrera egin nahi dute, bakoitzak bere bizitza menderatzeko.\nA1•••••• BORROKALARI ARGITSUAK (+ CD) Elkar, 2012 Miren Agur Meabe\nOtsoa lasai bizi da mendi eta zelaietan, elikagaia eskuratuz, familia zainduz. Otsoaren mundura etsai bat heldu da: gizakia, beldurgarri eta krudela. Zer gertatuko zaio gizakiari otsoa ere beldurgarria eta krudela bada? Nor nagusituko ote da?\nA1•••••• OTSOA (+ CD) Elkar, 2012 Josu Lartategi\nAndre zaharraren bizitza lasaia da. Bat-batean, norbaitek dei mehatxagarriak egingo dizkio. Telefono-dei horiek edozein ordutan izaten dira. Lehengo lasaitasuna infernu bihurtu da.\nSIBERIAKO LOREA (+ CD)\nEmakume gaztearen bizitza, berriz, etorkizunik gabekoa da. Lan nekagarria egiten du telefonia-enpresa batean: ordu asko eta diru gutxi. Baina itxaropen eskaseko bizitza hori goitik behera aldatu da.\nElkar, 2012 Josu Lartategi\nMalena au pair gisa dator Buenos Airesetik Euskal Herriko kostaldeko familia batera, haurrak zaindu eta etxeko lanak egitearen truke euskara ikastera. Familia horretan dagoen denboraldian bizipen gazi-gozoak izango ditu, eta Argentinara joan zen birraitonaren baserria ezagutuko du.\nA1•••••• TANGOA NOIZEAN BEHIN (+ CD) Elkar, 2012 Miren Agur Meabe\n100 (ehun) zenbakia askotan agertzen da. Dena zenbaki horren inguruan antolatuta dago liburuan. Liburuan Euskal Herriko eta kanpoko gauzak kontatzen dira, eta guztiak ehun (100) hitzetik beherakoak dira.\nA1•••••• EHUNEKO EHUN % 100 Erroa, 2011 Xabier Monasterio\nHABE LIBURUTEGIKO GIDAK · 4 www.ikasbil.net/web/liburutegia/home 4\nRobert Louis Stevenson idazleak Samoa uharteetan eman zituen bere azken urteak. Hango jendeak Tusitala deitzen zion, hots, ipuin-kontalaria. Egia esan, Stevensonen liburuetan ahozko literaturaren edertasuna aurkitzen dugu. Eta ipuin hauetan Polinesiako magia ere bai.\nA2•••••• HEGO ITSASOETAKO IPUINAK Erroa, 2011 R. L. Stevenson Egok.: X. Monasterio, A. Akerreta\nAinhoa txikia kostaldeko herrixka polit batean bizi da. Begien aurrean itsasoa du beti. Bat-batean, ordea, izaki berri bat agertu da itsasoan. Eta biztanle handi eta erraldoi hori Ainhoaren laguna da, marrazoa. Marrazo-ehiztariek, batez ere Morante gizon ilunak, ez dute begi onez ikusiko harremana.\nA2•••••• AINHOA ETA MARRAZOA Aizkorri, 2005 Josu Lartategi\nMaitek 47 urte ditu. Publizitate-agentzia batean dabil lanean, bera da kanpaina guztien buru. ia-ia dena du, maitasuna izan ezik. Halako batean hogei bat urteko argazkilaria ezagutuko du, eta seko maitemindurik geratuko da. Gehiago jakin nahi?\nA2•••••• MAITASUN ISTORIOA Aizkorri, 2005 Josu Lartategi\nZer egin goizean goiz altxatu eta ispilura begiratzen dugunean, superheroi bihurtu garela ikusten badugu? Istoriotxo hau umoretsua da, elkarrizketa xelebrez betea eta irakurterraza. Protagonistak Kirmen eta Xabi dira. Bi adiskideak ez datoz bat superheroi izatearen kontu horretan, eta gorabehera barregarriak izango dituzte.\nA2•••••• SUPERHEROIA NAIZ, ETA ORAIN ZER? Aizkorri, 2005 Josu Lartategi\nBurdin meatzetako enpresa batentzat geologi ikerketak egiten ari den talde bateko lau kide oihanetik irten ezinda gelditzen dira euri-jasa handiengatik. Baseko kanpamendura itzultzeko bide bakarra itxita dago, ibaiko ur handiek zubia apurtu dutelako. Talde-burua, berak ez onartu arren, egoeraren kontrola galtzen hasi da.\nA2•••••• BIDAIA ARRISKUTSUA Elkar, 2000 Alwyn Cox Itz.: Iñaki Mendiguren\nHABE LIBURUTEGIKO GIDAK · 4 www.ikasbil.net/web/liburutegia/home 5\nMahmoud eskola-sistema arruntetik irten eta unibertsitatean hasten da ikasten tutore ofizial baten babespean. Hemeretzi urterako erabakia du munduko pertsonarik buruargiena izan nahi duela. Eta irrati eta telebistako lehiaketetan parte hartuz, sistematikoki bere helbururantz doa etengabe, nahiz eta bide horretan beste batzuen bizitzak hondatu. Alegia moderno honetan gazte buruargi bat ondorio tamalgarrietara darama bere gutiziak.\nA2•••••• MUNDUKO BURUARGIENA Elkar, 2000 Norman Whitney Itz.: Iñaki Mendiguren\nAlbert Fenek eta haren lagunek hirurogei urte baino gehiago zituzten guztiek, eta guztiek nahi zuten futbolean egin! Ashraf lagun gaztearekin "Aitonaren Hamaikakoa" osatu zuten. Istorio honetan kontatzen da nola ikasi zuten hobeto jolasten... eta garrantzi handiko partidu bat irabazten.\nA2•••••• AITONAREN HAMAIKAKOA Elkar, 1999 Jeremy Taylor Itz.: Iñaki Mendiguren\nJane Eyre maistra gazte behartsu bat da, Rochester jaun aberatsarentzat lan egiten duena. Janek maite du ugazaba eta berarekin ezkondu nahi du. Nagusiak ere maite du Jane, baina elkarrekiko maitasun hori oztopatzen duen zerbait gordetzen du ezkutuan.\nA2•••••• JANE EYRE Elkar, 1998 Charlotte Brönte Itz.: Iñaki Mendiguren\nHiru bat metro altu izango zen munstroa! Gela-sabaira heltzen zen. Begi handi beltzei eta moko luzeari begiratu zien Larryk. Hegazti-mokoa zuen munstroak; hegorik ez. Besoak soinetik zintzilik, luzeak eta iletsuak. Esku-oinetan, berriz, atzapar handiak zituen, gorri-gorriak. -Atzapar horiek lau lagun hil dizkidate- esan zuen ahots batek.\nA2•••••• ATZAPAR ARRASTOAK Elkar, 1991 John Landon Itz.: J. A. Mujika\nEkintzaz betetako detektibe-istorio moderno honen protagonista Salahadin el Nur polizi inspektorea da. Egipton europar arkeologo bat hilda agertu denez, balio handiko estatuatxo bat berreskuratzeko ikerketak hasten ditu Salahadinek. Laster jarriko da nazioarteko kontrabandista batzuen atzetik.\nA2•••••• KATU BELTZA Elkar, 1990 John Milne Itz.: J. A. Mujika\nHABE LIBURUTEGIKO GIDAK · 4 www.ikasbil.net/web/liburutegia/home 6\nJohn Samuel Famek maiz igarotzen du muga. Ustez gaizkile batzuk ditu lagun. Urrezko estatua baliotsu bat desagertu denez, Roland inspektorea berehala hasi zaio segika Fameri, baita beste lapur-talde baten burua ere. Baina Famek beste kezka batzuk ditu: nork hil ote du bere nagusia zen Harker? Eta zer esan nahi ote du hil aurretik Harkerek idatzita utzi zion olerkiak?\nA2•••••• KONTRABANDISTA Elkar, 1990 Piers Plow Itz.: Iñaki Mendiguren\nHan egon zen pixka batean Tom kale erdian, etxe ilun eta isil hari begira. -Anjela!- esan zuen poliki bere artean-. Anjela! Non arraio zaude? Handik metro gutxitara, gabardina griseko gizona zegoen, atari ilun batean gordeta, Tomi begira. Honen mugimendu guztiak arretaz segitzen zituen...\nA2•••••• ISTANBUL-EN ELKARTUKO GARA Elkar, 1988 Richard Chisholm Itz.: J. A. Mujika\nEra askotakoak dira Garazi Kamioren ipuin-liburu honetako pertsonaiak, sexuz, adinez, bizibidez eta kezkaz. Denetan nabarmentzen da, ordea, gizon-emakumeenganako begirada berezi bat: behatzailea baina epaitzen ez duena. 8 ipuin labur, laster batean irakurtzeko modukoak.\nB1•••••• BESTE NORBAITEN ZAPATAK Elkar, 2012 Garazi Kamio\nDenok bizi gara Lurrean, denok gara lurtar. Eta gehienok presaka bizi gara, geure bizimoduaz pentsatu gabe. Gure ordez, urruneko galaxia batetik etorritako estralurtar batek egiten du lan hori: gurea ez bezalako ikuspegi batetik, estralurtarrak hankaz gora jartzen du lurtarron zibilizazioa, umore eta ironia handiz, horixe baita kritika egiteko biderik onena.\nB1•••••• LURTARRAK Erroa, 2011 Xabier Monasterio\nJaioterritik irten ez den 10 urteko neskak 15 egun pasatuko ditu aitarekin, -iragan iluneko gizona- zenbait urte elkar ikusi gabe egon arren. Mila kilometrotik gorako bidaiari ekingo diote sos gutxirekin, suertearen esku utziz etapa bakoitza. Eguneroko zailtasunekin batera, berriz elkarrekin bizitzeko aukera dute jokoan.\nB1•••••• HEGOALDERA Ibaizabal, 2008 Manuel L. Alonso Itz.: J. A. Sarasola\nHABE LIBURUTEGIKO GIDAK · 4 www.ikasbil.net/web/liburutegia/home 7\nJazmina eta Alí dira protagonistak eta Jazminak bertako errealitate gogorraren berri ematen du eta era berean txikitatik etxean sufritu dituenak. Sufrimenduan murgiltzen da istorioa, baina adorea eta indarra ere erakusten du.\nB1•••••• BAGDADEKO AURPEGIAK Erein, 2007 Juan Kruz Igerabide\nBi hari ditu Dragoien orroa-k. Orain milaka urtetakoa bat: azken herensugea hiltzeko bildu dira basajaunak, jentilak, gizotsoa... Gogorra da borroka: garai mitiko zaharraren amaiera sumatzen da zeruertzean. Bigarren harian, gure egunetara etorrita, gaua mendian akanpatuta pasatzeko asmoa du Eskoriatzako gazte-koadrila batek; ez dakite ondo zer ezkutatzen duen lurpeak!\nB1•••••• DRAGOIEN ORROA Elkar, 2005 Fernando Morillo\nBilbon ezagutzen dute elkar neskak eta mutilak, Bilbon maitatzen suharki. Baina Bilboko gertakizun latzak argitzeko, Marokoraino luzatzen da nobelaren haria. Maitasunaren eta herioaren nobela, Iñaki Irasizabalen bigarren liburua genero poliziakoan ere egokitzen da.\nB1•••••• BEREBEREEN ALFONBRA Hiria, 2003 Iñaki Irasizabal\nGudatik ihesi, bosniar familia Bartzelonan da; tamalez, aitarik gabe. Ama, alaba eta semea bizitza berrira ohitzen doaz. Aita dute gogoan: bizi ote da? Horrexegatik, Nezir gaztea Jugoslavia ohira doa aitaren bila.\nB1•••••• BOSNIARA NAHI Aizkorri, 2003 Juan Kruz Igerabide\nJavier nerabea Madrilen bizi da. Aita gaixotu -kutsagarria zen gaitza- eta Javier eta anaia nagusiak etxea laga zuten. Anaia Madrilen gelditu zen, eta Javier Santanderrera joan zen izebaren etxera, berak gustuko ez izan arren. Madriletik ateratzean zelai berdeak, mendiak, Kantauri itsasoa... ikusi, ezagutu zituen: mundu berri bat Javierrentzat. Santanderren Obregón familiarekin izan zen udako oporretan, baina hori ez da misteriotsuena. Egun batean mamu bat ezagutu zuen ...\nB1•••••• XIVAREN MALKOAK Giltza, 2002 Cesar Mallorquí Itz.: Irene Aldasoro\nHABE LIBURUTEGIKO GIDAK · 4 www.ikasbil.net/web/liburutegia/home 8\nMadrilgo neska batek bidaia luze bat egingo du Peruko Cuzcora. Ez da turista bat. Handik, Machu Picchutik, Peruko kultura zoragarria eta egoera politikoa erakutsiko dizkigu.\nB1•••••• BEGI ARGI HORIEK Aizkorri, 2000 Juan Kruz Igerabide\nHiltzaile odolzale bat dabil Bilbon. Auskalo nor den, nondik datorren, zergatik burutzen dituen sarraski ikaragarri horiek. Ez dago hilketen lekukorik, ez hiltzailearen arrastorik: poliziek ez dakite zer egin. Hiritarrak, beraz, oso izututa daude, oraintxe norbait hil dezakeelako. Komunikabideek izena jarri diote hiltzaile misteriotsuari: Piztia.\nB1•••••• PIZTIA BILBON Aizkorri, 2000 Josu Lartategi\nGurasoak banatzean hiru seme-alabak nola sentitzen diren azaltzen du Cristine Nöstlingerrek. Denak ondo samar konpontzen dira beraien artean: diru gutxirekin, baina pozik bizi dira.\nB1•••••• EZTA INOLA ERE Aizkorri, 1999 Christine Nöstlinger Itz.: J. K. Igerabide\nBadirudi batzuetan dena ongi ateratzen zaiela mundu honetan: jeinuak, heroiak, eraginkorrak, arrakastatsuak…dirudite. Baina, zaude lasai, askoz normalagoa baita bestelakoak aurkitzea. Bizitzan sarri izaten ditugu porrotak, hutsegiteak, akatsak, okerrak… labur esanda, hanka-sartze bikainak egiten ditugu! Horien benetako adibide laburrak aurkituko dituzu liburu honetan.\nB1•••••• HANKA-SARTZE BIKAINAK Elkar, 1999 Stephen Pile Itz.: Iñaki Mendiguren\nGaldutako lagun baten bila, Afrikako lurralde ezezagunetan barrura sartuko dira hiru gizon. Eta laguna aurkituko dute, bai, baina abentura arriskutsu eta kilikagarri askoren ondoren. Bide batez, eta mendi baten barruan, kobazulo ezkutu batean, altxor ikaragarria aurkituko dute: Salomon erregearen altxorra!\nB1•••••• SALOMON ERREGEAREN MEATZEAK Elkar, 1998 H. Rider Haggard Itz.: Iñaki Mendiguren\nHABE LIBURUTEGIKO GIDAK · 4 www.ikasbil.net/web/liburutegia/home 9\nInork ez du lorerik eramaten Donostiako Urgull mendiaren maldan dagoen Ingelesen Hilerrira. Baina 1976. urteko udako arratsalde batean, neskatxa batek negar egin zuen hilobi baten aurrean.\nB1•••••• INGELESEN HILERRIA Giltza, 1993 Jose Maria Mendiola\nPedro etsita dago, itxaropenik gabe. Umetxo jaioberria du, baina dirurik ez, ezta lanik ere. Nola sinetsiko du, bada, atso beltzaren promesa? -Mutiko hau hazten denean, ospetsua izango da- esan zion atsoak-. Izan guraso ona. Egunen batean seme ona izango da zuretzat.\nB1•••••• PROMESA Elkar, 1992 R. L. Scott-Buccleuch Itz.: Iñaki Mendiguren\nFamilia iparramerikar batek Cantervilleko gaztelua erosi du, mamua barne. Hau gazteluko biztanle berriak beldurtzen saiatuko da. Baina yankiek ez dute aintzat hartzen eta azkenean beraiek dute mamua izu-ikaratzen.\nB1•••••• CANTERVILLEKO MAMUA Elkar, 1991 Oscar Wilde Itz.: Iñaki Mendiguren\nMagrebtar bat labankadaka hil dute Lazkaon. Abokatu batek hilketa argitzeko eskatu dio Mikel Egileorri. Lan eta diru arazoek eraginda, Egileorrek mandatua onartu eta lanari ekingo dio berehala. Ikerketak ezkutuko interes zikinen, negozio ilunen eta eraildako etorkinen errautsak lurpetik atera eta denen bistan haizatuko ditu, ustelkeriaren kiratsa bazter guztietara zabalduz.\nB2•••••• ERRAUTS Erein, 2011 Eneko Aizpurua\nAEBetan jaio da Maggie, XX. mendeko bigarren hamarraldian, New York-eko auzo istilutsu batean. Ama alkoholikoa du; giroa hipokrita du Maggiek, ez dago gupidarik berarentzat. Prostituzioan sartuko da, eta ez da kontua ondo amaituko. Garai horretako gizartea islatzen du Cranek.\nB2•••••• MAGGIE, KALEKO NESKA BAT Erroa, 2011 Stephen Crane Mold.: Xabier Monasterio\nHABE LIBURUTEGIKO GIDAK · 4 www.ikasbil.net/web/liburutegia/home 10\nLoiun abiatu eta JFK aireportura iristen den hegazkin-bidaia bat da, berez, eleberri hau. Hiru belaunaldiren historia kontatzen zaigu: aitona-amonei dagokien gerraurrekoa, gurasoen sasoiko frankismoarena, eta idazlearena berarena, XIX. mendean hasi eta XXI. mendera arte doan epopeia txiki baten moduan. Batetik besterako lokarri, Aurelio Artetaren koadro bat.\nB2•••••• BILBAO-NEW YORK-BILBAO Elkar, 2008 Kirmen Uribe\nBi kontakizun dakartza liburuak. Bietan protagonista bana, biak daude euren bizitzaren une erabakigarri batean. Hala ere, lehen istorioa ia esperpentikoa da, eta bigarrena, dramatikoa. Lehenak umorea du, eta umoretik gutxi bigarrenak, gurasoen zaintza baitu gaietako bat, gairik garrantzitsuena.\nB2•••••• BIZITZA HOMEOPATIKOAK Susa, 2008 Xabier Mendiguren\nAita hil ondoren, semeak Garbiñe neskalagunarentzat bakarrik ditu begiak, eta amak Goikoetxea ikertzailea kontratatzen du semea berreskuratzeko. Ikertzaileak bere estrategiak darabiltza helburua lortzeko, baina Garbiñe ere ona da estrategia-kontuetan.\nB2•••••• SUMINAREN ESTRATEGIA Elkar, 2008 Fernando Morillo\nNobela entretenigarria. 1813. urtean Independentzia Gerraren inguruan gertatutako Donostiaren setioan kokatuta dago istorioa. Baina iraganean kokatutako nobela da, nobela historikoa baino gehiago.\nB2•••••• 31 BAIONETA Erein, 2007 Aitziber Etxeberria\nB2•••••• KAIO BATEN HISTORIA ETA HEGAN EGITEN IRAKATSI ZION KATUARENA\nFabula da. Katu-koadrila batek kaio-arrautza ez jan, eta gainera hegan egiten irakatsiko diote kumeari. Horrela, desberdina dena errespetatzen ikasiko dute. Kaio-umearen ama petrolio-isuri batek hil zuen. Beraz, naturari zer errespetu diogun ere azaltzen da.\nAlberdania, 2007 Luis Sepúlveda Itz.: J. M. Mendizabal\nHABE LIBURUTEGIKO GIDAK · 4 www.ikasbil.net/web/liburutegia/home 11\nUztailak 14, festa nazionala Parisen, eta gaua ospatzeko, Sena ibaian doaz Miarritzeko opera-korukoak, bateau-mouche batean afaltzen, kantari. Bat-batean, haietako kide baten gorpu txikitua agertuko da ur gainean. Perrot eta Martinez inspektoreak arduratuko dira heriotza argitzeaz; bata beltza, bestea magrebtarra, Pigalle auzoko giroa askotxo gustatzen zaien polizia gogorrak biak. Lanean hasi bezain laster, ordea, katramilatu egingo zaie ikerketa, gertakari berri eta ezustekoak direla-eta.\nB2•••••• MORTO VIVACE Elkar, 2007 Jon Arretxe\nAbenturazko nobela. Internet bidez ezagutzen dira pertsonaia nagusiak. Inor ez da dirudiena. Thailandian elkartuko dira. Tartean da Zigor euskalduna. Emakume polizia batek Zigor harrapatu nahi du. Parodia da nagusi.\nB2•••••• MOZORROAREN XARMA Erein, 2007 Asel Luzarraga\nBruno eta Shmuel mutikoak lagun egingo dira. Brunoren aita nazia da, eta Auschwitz kontzentrazio-esparruan dauka Shmuel. Alanbrezko hesi baten alde banatan jolastuko dira. Zoritxar handi bat gertatuko da Bruno Shmuel dagoen aldera pasatzen denean.\nB2•••••• PIJAMA MARRADUNAZ JANTZITAKO MUTIKOA Alberdania, 2007 John Boyne Itz.: Mirentxu Larrañaga\nEz da esaten, baina dirudienez Alzheimerra du Nerearen amak, Luisak. Baina Nereak bere bizitza du, kazetaria da, ama da, emaztea. Nola txertatu norberaren bizitzan ama zaindu nahia? Ez da samurra, baina Karmele Jaiok bizitzaren alde egin du apustu.\nB2•••••• AMAREN ESKUAK Elkar, 2006 Karmele Jaio\nAne aitona zenaren baserriko lurretan, Nafarroan, aurkitutako hilotz mutilatua zein den ikertzen hasi da. Ikerketan hilketa gehiago deskubrituko ditu. Suspensez betetako liburua da. Nobela beltzaren azpigenerokoa.\nB2•••••• AROTZAREN ESKUAK Elkar, 2006 Alberto Ladron Arana\nHABE LIBURUTEGIKO GIDAK · 4 www.ikasbil.net/web/liburutegia/home 12\nTxakurrari gertatutako istripua ikertzen hasiko da Christopher gaztea. Autista da Christopher, Asperger sindromea du. Poliziak galdeketa zorrotza egin dio, eta bere burua defenditzeko, bera hasiko da kasua ikertzen eta ikerketa horiek liburu batean idazten.\nB2•••••• TXAKURRARI GAUEAN GERTATUTAKO ISTRIPU BITXIA Igela, 2006 Mark Haddon Itz.: Xabier Olarra\nBilbon dagoen Gerra oihartzunetik urruntzeko asmoz, Alejandro osabagana daramate Jon, kostako Garraitzeta herrira. Osaba itsasargiko gizona da. Bertan neska bat ezagutuko du Jonek eta maiteminduko da. Baina gerra Garraitzetara helduko da; osaba hilko diote, eta aitaren bila abiatu beharko du. Aurkituko ote du?\nB2•••••• URTEBETE ITSASARGIAN Elkar, 2006 Miren Agur Meabe\nEz da gozoa Londresen behartsu izatea, etxegabe, eskale… Ez Londresen, ez inon. Hori da liburu honen gaia. Badirudi zera esan nahi digula idazleak: edonor bihur liteke istant batean, kale gorriko kide.\nB2•••••• KALE GORRIAN Elkar, 2005 Robert Swindells Itz.: Iñaki Mendiguren\nKoman egon da Amets, urtebete, eta Naroa lehengusina bera zaintzen. Komatik esnatuta, Ametsen andregaiarekin, Ainararekin, eta Naroarekin berarekin betiko bizimodura itzuli nahiko du. Baina ezin: burmuinean norbaitzuek prozesagailu bat jarri diote eta. Istorioak Japonera eramango du protagonista.\nB2•••••• KARONTE Elkar, 2005 Asel Luzarraga\nPolizia-nobelez barre egiten duen liburua. Torrente zinepertsonaiaren antza du Simon Artabe protagonistaren ikertzeko moduak. Ikerketak putetxe batera darama ikertzailea, eta bere laguntzaile aldrebesa, Etxebe. Mandeuli Urdina aurkitu nahi dute, baina zer den ere ez dakite.\nB2•••••• KLEOPATRA Elkar, 2005 Jon Arretxe\nHABE LIBURUTEGIKO GIDAK · 4 www.ikasbil.net/web/liburutegia/home 13\nModelo izan nahi du Inesek, txikitatik. Eta Kontxiri, bere amonari –komunista, banandua, errepublikanoa eta espetxean egondakoari– ez zaio bilobaren ideia hori batere gustatzen. Kontxik du Inesen ardura. Jakingo al du Inesek telebistak emango dion aukerari etekinik ateratzen? Eta sortuko ote du Komunista.com ataria amonak?\nB2•••••• KOMUNISTA.COM Elkar, 2005 Joan Mari Irigoien\nGenero beltzeko nobela honek heriotza bat du abiapuntu, eta susmagarri nagusiak ikertzen hasi beharko du, bere burua defendatzeko. Ikerketan aurrera egin ahala, bere bizitza hondatzen joango da.\nB2•••••• MENDAROKO TXOKOLATEA Elkar, 2005 Iñaki Irasizabal\nBi istorio hauetan protagonistek beren herria utzi behar dute, batean goseak eraginda, bestean politikak eraginda. Deserria Euskal Herria da bietan.\nB2•••••• RIOMUNDO Txalaparta, 2005 Jon Maia\nB2•••••• EGUZKI BELTZAREN SEKRETUA\nJaurlaritzak erdi euskaldun erdi alemaniar den espioi bat bidaliko du Parisa, Alemaniara eta Tibetera, nazismoaren eta budismoaren arteko harremana ikertzera. Hori susmagarria da, eta atzetik dauzka Del Valle agente espainiarra eta espioi alemanak.\nElkar, 2004 Alberto Ladron Arana\nMundua alda dezakeen deskubrimendu bat ezkutuan gordeko dute zientzialariek; 50 urte beranduago ikertzaile gazte bat ikertzen hasiko da deskubrimendu horren nondik norakoak eta hil egingo dute.\nB2•••••• GLORIA MUNDI Elkar, 2004 Fernando Morillo\nHABE LIBURUTEGIKO GIDAK · 4 www.ikasbil.net/web/liburutegia/home 14\nB2•••••• GRIOT Elkar, 2004 Jon Arretxe\nMina da giza harremanen osagaietako bat, eta 15 istorio hauetan min hori ateratzen da irabazle; hasierako ipuinetan ematen du itxaropenari ez zaizkiola ateak ixten, baina gero, desagertu egiten da itxaropen-zentzu oro.\nB2•••••• HAMABOST ZAURI Elkar, 2004 Karmele Jaio\nGino Bartali txirrindulari ospetsuaren jarraitzailea, Roman Alberdi, da protagonista. Eta Euskal Herrian, Frantzian eta Italian ibiliko da. Bartali bizi den herriraino joango da Roman, Italiaraino. Eta bizikleta injustiziak kontatzeko bide izango da. Gerra da beste protagonista.\nB2•••••• HAN GOITIK ITSASOA IKUSTEN DA Elkar, 2004 Julen Gabiria\nGazako (Palestina) erietxe batean zabaldu ditu begiak emakume gazte batek. Buruan kolpe bat hartu du, eta ordu batzuez konortea galdu ondoren, ez du ezer gogoratzen. Memoria galdu du, iraganaren oroimena; ez daki nor den, non dagoen, nork edo zerk zauritu duen eta zergatik.\nB2•••••• PALESTINA, ZURE MINA Elkar, 2004 Begoña Bilbao\nOskarrek ez du amarik eta Greta manikia darabil amaren ordezko: hitz egiten dio, orraztu… Baina Oskarren andregaia den Anak, manikia edo ni, esaten dioenez, Gretarentzat erakusleiho edo eskaparate bat bilatu nahiko du honek, hirira joanda. Hirian ikasiko du Gretarekiko zilbor-hestea eteten.\nB2•••••• GRETA Elkar, 2003 Jasone Osoro\nHABE LIBURUTEGIKO GIDAK · 4 www.ikasbil.net/web/liburutegia/home 15\nGerra zibilaren garaira garamatza liburuak, eta diktaduraren hasierako urteetara, 11 urteko ume baten ikuspegitik kontatua. Ume-kozkorrak gerrara jolastuko dira, baina azkenerako jabetuko dira jolasetik gutxi duela, batez ere etxekoak direnean gerran dabiltzanak.\nB2•••••• KOLOSALA IZANGO DA Txalaparta, 2003 Joseba Sarrionandia\nNorberaren bizitza oso hutsala denez, besteena espiatuz bete nahi du bere hustasuna, baina auzokoen bizitzak ere ez dira dena lore, arantza asko dituzte, eta arantza horietako bat oso mingarria da, tratu txarrak direla-eta. Eta nola jokatuko dute jipoiaren lekukoek, auzoko bizilagunek?\nB2•••••• TANGO URDINA Erein, 2003 Aitziber Etxeberria\nArbidas eskualdera bidaltzen dute Matias; hango hiru herritan jendea elkarrizketatu behar du. Istorioak bildu behar ditu, pasadizoak; eta Tabucchi entziklopediako testuak ikertu, ea han bere lagun Bereger-ek idatzitako nobela beten pasarte bat dagoen.\nB2•••••• VAN’T HOFFEN ILEA Elkar, 2003 Unai Elorriaga\nGerrara doa kazetaria, lehen aldiz kazetari gisara. Itzultzaile arituko zaio mutiko bat, eta gerraren krudelkeriaren gainetik garaile aterako da bien arteko adiskidetasuna.\nB2•••••• GERRA DA LEKU HONEN IZENA Elkar, 2002 Jordi Serra i Fabra Itz.: Joxantonio Sarasola\nSarak Euskal Herria utzi (familia, lagunak…) eta senargaiarekin, Sergiorekin, Granadara doa bizitza berri baten bila. Sergiok beste neska bat ezagutuko du. Sara drogen mende dagoen mutil batetaz maiteminduko da, eta bera ere drogak harrapatuko du.\nB2•••••• IPUIN BATEAN BEZALA Elkar, 2002 Joan Mari Irigoien\nHABE LIBURUTEGIKO GIDAK · 4 www.ikasbil.net/web/liburutegia/home 16\nBeñat informatikazale lotsatia maiteminduta dago, eta Maiderrekin ligatzea lortuko du. Sexu-kontuan Maiderrek eskarmentua du, eta Beñatek ez du gaizki geratu nahi. Hori ez du kontrolatzen, Informatika bezala ez behintzat.\nB2•••••• IZAR-MALKOAK Aizkorri, 2002 Fernando Morillo\n16 urteko neska bat atentatu baten lekuko da, hilketa batena. Urteen poderioz, neska emakumetuta, hilketaren ondorengo 24 orduak kontatzen ditu, nola mugitu zizkion barrenak. Euskal gatazka bere gordinean.\nB2•••••• ZORION PERFEKTUA Alberdania, 2002 Anjel Lertxundi\nXX. mendearen hasieran lanerako salduko dute Miren, baserri batera. Beti lanean, beti zerbitzatzen, baina maitasununeak ere ezagutu zituen baserrian.\nB2•••••• AMODIOAREN GAZI-GOZOAK Ibaizabal, 2001 Aitor Arana\nJusto Badiola argazkilariari norbaitek urrunetik ipuinak bidaltzen dizkio. Ipuin bakoitzean hilketa bat dago –eta argazkizatiak. Ipuin bakoitza munduko herri desberdin batean dago kokatuta, baina Justo, dena txantxa bat delakoan, bere inguruko guztiekin agertuko da mesfidati. Bukatu zaio bizitza patxadatsua.\nB2•••••• ORDAINA ZOR NIZUN Elkar, 2001 Joxemari Urteaga\nAnek senarra eta alabak utzi egiten ditu, Mikelen besoetan erortzeko. Baina Mikelek ere asebetetzen ez, eta beste gizon bat ezagutuko du. Ane familiarengana bueltatzean Karmele lagunaren eta Esteban psikologoaren laguntza beharko du. Anek jakin nahi du zehatz zergatik ihes egin zuen Nikaraguara, familia utzita.\nB2•••••• SISIFO MAITE MINEZ Txalaparta, 2001 Laura Mintegi\nHABE LIBURUTEGIKO GIDAK · 4 www.ikasbil.net/web/liburutegia/home 17\nLucas agurea erotzen ari den arren, bizirik ditu ametsak, 8.000 metroko mendiak, eta oroimenak. Emaztea hila du, baina behin eta berriz agertzen da eleberrian. Lucas azkenetan da, baina dramatismorik gabe kontatzen du istorioa Elorriagak. Dramatismo ez horretan zeresan handia dute agureak eta bere arrebak etxean hartu dituzten bi okupek.\nB2•••••• SPRAKO TRANBIA Elkar, 2001 Unai Elorriaga\nXIX. mendea, Japonek ia ez du harremanik Europarekin, baina Hervé Joncour frantziarra maiz doa hara zetarren arrautzak erostera, zeta-hariaren inguruko bere Lavilledie herriko industria hornitzeko. Beraz, ia bidaia-liburua dirudi.\nB2•••••• ZETA Igela, 2001 Alessandro Baricco Itz.: Koldo Biguri\nEider istripuz hil da, eta horrek Irlandan barrena egindako bidaia errepikatuko du bere senargaiak, neskak idatzi zuen egunerokoa lagun duela. Egunerokoan, ordea, atsegina egingo ez zaion norbait deskubrituko du mutilak. Eta Eider idealizatua zuela ere bai.\nB2•••••• CONNEMARA GURE BIHOTZETAN Elkar, 2000 Julen Gabiria\nHarry Potter umezurtz geratu da, eta bere osaba-izeba gogaikarriekin eta bere lehengusu baboarekin bizi behar da. Harry triste sentitzen da, baina egun batean bizitza aldatuko dion gutun bat jasotzen du, Hogwarts azti-eskolan onartu dutela adierazten duena.\nB2•••••• HARRY POTTER ETA SORGIN-HARRIA Elkar, 2000 J. K. Rowling Itz.: Iñaki Mendiguren\nBeltza, grisa, horia, gorria, berdea, urdina eta zuria dira koloreak. Beltza eta zuria heriotzari lotuak daude, gorria ikarari eta abar. Munduan egindako bidaietan kokatzen ditu istorioak Arretxek, lehena salbu. Egun azkarregi bizi gara, eta horren kontrapisua edo, bada, 27 testu labur hauek. Bizitzeko beste modu bat, agian.\nB2•••••• ZAZPI KOLORE Elkar, 2000 Jon Arretxe\nHABE LIBURUTEGIKO GIDAK · 4 www.ikasbil.net/web/liburutegia/home 18\nAmatasunari buruzko kronika mikatza idatzi du Iturbek. Ama izatearen zalantzak, izuak, espantuak, aieneak… ageri dira liburuan.\nB2•••••• AI AMA! Alberdania, 1999 Arantxa Iturbe\nArtzain protestante batek lesbiana du alaba. Aita dogmatikoa da; Bibliaren interpretazio puritanoa egiten du. Alaba heterodoxoa da, bizizalea. Elkarri eskutitzak idazten dizkiote liburu guztian zehar, etena dute-eta harremana. “Sokatira”n ari direla ematen du, baina nork bereganatuko du nor?\nB2•••••• ILUNKERAKO XUXURLAK Kutxa Gizarte-Ekintza, 1999 Iñaki Mendiguren Bereziartu\nUnibertsitate-ikasleek gainditu dute ikasle-garaia, eta bizitza berriari hasteko ordua da; ikasle zirenean ostegunetan egiten zuten parranda, orain ostiraletan. Dena den, ikasle-bizitzari eutsi egin nahi diote nola edo hala, hain gazte ez diren arren.\nB2•••••• OSTIRALAK Elkar, 1999 Jon Arretxe\nPolitika tarteko, ama batek Venezuelan dauzka senarra eta umeak. 7 urte pasatuta, amak mezulari bat bidaliko du umeentzako koaderno gorri batekin, egoeraren gordintasuna eta bere sentimenduak azalduz. Urak berriro bere onera etorriko direla espero du amak.\nB2•••••• KOADERNO GORRIA Erein, 1998 Arantxa Urretabizkaia\n25 istorio labur. Gaiak: maitasuna, sexua, gizon-emakumeen artean sortzen diren sentimendu, korapilo eta ezin ulertuak. Protagonistek zerbait lortu nahi dute, desio, batzuetan konfesa ezinak, ase; baina patua ere hor dago. Patuak utziko al die tentazioan erortzen?\nB2•••••• TENTAZIOAK Elkar, 1998 Jasone Osoro\nHABE LIBURUTEGIKO GIDAK · 4 www.ikasbil.net/web/liburutegia/home 19\nAlabak bere bi seme bikiak amonarekin lagako ditu, gerratik salbatzeko. Bikiek bizitzari aurre egiten ikasi beharko dute, amona sorgin hutsa baitute. Eta amonaren inguruko giroak ere ez die lar laguntzen bizitza goxatzen.\nB2•••••• KOADERNO HANDIA Alberdania, 1997 Agota Kristof Itz.: Eskarne Mujika\n5 ipuin ganberro, ironiko. Protagonistak unibertsitateko gazteak ostegunetan parrandan, ligatu nahi eta ezinean, ikasleen pisuak… Ondo pasatzea apologia bihurtzen du idazleak.\nB2•••••• OSTEGUNAK Elkar, 1997 Jon Arretxe\nB2•••••• APAIZ ZAHARRAREN GITARRA\nLortuko ote du Leontxik osaba Meliton apaizarekin batera Gorostiaga herriko berdegune bakarrean jarri nahi den zabortegia ez egitea? Etsai gogorrak dituzte gero! Adibidez, Polikarpo Gogorza, Bideopit ezizenez.\nElkar, 1996 Joan Mari Irigoien\nSelim Al-Qadi marokoarrak bere herrialdetik ihes egiteko gorabeherak: bidaiarako dirua lortzeko lana, Europako turistekin duen harremana, maitasun-kontuak, Euskal Herrira nola datorren, Bidasoa nola zeharkatzen duen…\nB2•••••• EZTIA ETA OZPINA Alberdania, 1995 Patxi Zubizarreta\nEuskaldun berri bat, hirikoa, bere euskara hobetzeko asmoz baserri batera doa, eta bizimodu horretan dituen zailtasun eta erraztasunak hizkuntzarekin, baserri giroarekin, bertako alaba politarekin… Parodia da nagusi.\nB2•••••• KUTSIDAZU BIDEA, IXABEL Alberdania, 1994 Joxean Sagastizabal\nHABE LIBURUTEGIKO GIDAK · 4 www.ikasbil.net/web/liburutegia/home 20\nKitto dena! Ziur asko, idazle afrikar batek Afrikari buruz idatzitako nobelarik ospetsuenetakoa da. Okonkwo-ren istorioa kontatzen du, Umuofiako gizonik garrantzitsuenetakoa. Europarrak bertara iritsi zirenean, ordea, guztiz aldatu zuten bizimodua. Ohiko bizimodua desegin zuten, eta hura onartzen ez zuelako, Okonkwo bera ere bai; azkenean, txakur bat bezala lurperatu zuten. Kito dena!\nB2•••••• KITTO DENA! Elkar, 1990 Chinua Achebe Itz.: J. A. Mujika\nNobela beltza azpigeneroko liburua. Joseba gazte nafarra ihesi doa New Yorkera; ilegalki sartuko da eta etxea alokatzen dion atsoa, horren jakitun, drogaren munduan sartuko du mehatxupean. Baina dena ez da ilun, neska bat ezagutuko du Josebak…\nB2•••••• 110. STREET-EKO GELTOKIA Elkar, 1988 Iñaki Zabaleta\nEzbehar batek eraginda alargundu da Luis Mari. Geroztik burua altxa ezinda dabil gizajoa. Berriz maiteminduko da, baina ezin ba dena gozo izan.\nB2•••••• SATURNO Erein, 1987 Arantxa Urretabizkaia\nSantxo VII.a, Nafarroako erregea, Azkarra deitua, Marokora doa: emirraren alabarekin ezkontzeko gogoz. Kanpoan dagoela, bere lehengusu Alfontso VIII.a Gaztelakoak Gasteizko hiribildu-gotorlekua konkistatzen du. Bestalde, Otxoa Izurra gaztea, eskuizkribu misteriotsu baten jabe dena, Afrikara doa, Iruñeko apezpikuarekin batera, erregeari Gasteizko hiri setiatuaren berri ematera. Kilpeck gaizkileak Otxoari eskuizkribuak kendu nahi dizkio.\nC1•••••• ERREGEAREN MEZULARIA Erein, 2012 Toti Martinez de Lezea\nZoriontasunaz hizketan ari den poema-liburua, baina baita minaz ere, izuaz, amatasunaz, literatura-sormenaz… “Zu” bati hitz egiten dio, eta irakurleak sentituko du berari ari zaiola hizketan. Minbiziak eraman zuen Karmele Igartuari dago eskainita liburua.\nC1•••••• ETA ORAIN BADAKIT Pamiela, 2011 Tere Irastorza\nHABE LIBURUTEGIKO GIDAK · 4 www.ikasbil.net/web/liburutegia/home 21\nEulali, Teresa eta Martiña amonak gozotegian biltzen dira, eta bakoitzak bere aulkia du. Gerra zibilaren ondorioek markatutako emakumeak dira; garai latz haiek gogoratuko dituzte, eta, egun, heriotzaren atarian nola ahalegintzen diren bizitzen dute hizpide.\nC1•••••• AULKI-JOKOA Elkar, 2009 Uxue Alberdi\nElena emakume edadetua da, hitz gutxikoa, etsitua, bere barrura begira dagoena, iragana gogoan, nahiz eta leihotik begira bizitza pasatzen denbora asko ematen duen. Alarguna da; mina du belaunean; seme-alabek gazte bat dakarkiote etxean laguntzeko, Beatriz, Ekuadorkoa. Talka egiten dute Elenak eta Beatrizek.\nC1•••••• MUSIKA AIREAN Elkar, 2009 Karmele Jaio\nZe eragin izan zuen 3. karlistadak Oñatiko baserri galdu batean? Urrondo sendiko lau anaia, horietako bik baserriaren jabe izan nahi dute; eta Julia konkistatu ere bai. Eta badakizue, gerran eta maitasunean, dena da zilegi.\nC1•••••• OTALOREA Erein, 2008 Toti Martinez de Lezea\nNeska eta mutil (nerabeak) baten maitasun-istorioaren hasiera kontatzen da. Izan ere, bi pertsona eskatzen ditu maitasunak, bi sentimendu, bi ikuspegi, bat egin dezaketenak... edo ez. Berezi eta Mister X ditugu protagonistak; argazkilaritza eta poesia maite dituen neska da Berezi, sentikorra, ameslaria, kritikoa; Mister X, berriz, musika-talde batean dabilen mutila, bere zakartxoan bihozbera, umoretsua, solidarioa.\nC1•••••• ZER DA, BA, MAITASUNA? Elkar, 2008 Miren Agur Meabe\n1936a, gerra-aurrean, eta 2003. urtea lotzen dira eleberri honetan. ETAko kide bati lehergailuak eskuetan eztanda egiten dio Saloun. Mutilaren amak bidaia bati ekingo dio, jakin nahi du zeren bila zebilen bere semea Saloun. Heriotzaren zentzurik ez da ageri: gerra zibilean eta egungo Euskal Herrian.\nC1•••••• ANTZARAREN BIDEA Alberdania, 2007 Jokin Muñoz\nHABE LIBURUTEGIKO GIDAK · 4 www.ikasbil.net/web/liburutegia/home 22\nArmada Garaiezinaren porrota. Fikziozko pertsonaiak, Zubiletak, bidaiari buruzko pergamuak idatziko ditu, Ingalaterrak preso egin baino lehen. Bidaia bera kontatzen zaigu, ihes egiteko asmoak… Denek ez dute nahi etxera itzul dadin. Nobela historikoa da, eta pertsonaia ia gehienak, hainbat andre tarteko, benetan existitu ziren.\nC1•••••• AZERIA ETA LEHOIA Txalaparta, 2007 Edorta Jimenez\nHiri bat: Paris, 1968ko udazkena, hainbat espainiar etorkin, iheslari antifrankista eta frankismoko iluntasunetik eta gristasunetik ihesi joandako beste hainbat gazteren harrera-hiri. Protagonista: independentzia pertsonalaren bila doan euskal neska gazte batek bere lan, gertaera eta maitasun ibilbidea kontatzen du, Parisen ematen duen lehen ikasturtean.\nC1•••••• FESTA ALDAMENEKO GELAN Erein, 2007 Mariasun Landa\nEtxahun poeta, bertsolari eta koblakariaren bizitzan oinarritutako nobela historikoa: adulterioa, hilketak, ezkontza behartuak, maiorazko ez zirenak Amerikara joan beharra…\nC1•••••• JOANAK JOAN Erein, 2007 Yon Etxaide\nAmodioan nahi eta ezin. Hori da lau istorio hauek biltzen dutena: ikasleaz maitemindu den irakasle heldua, koadrilako hiru lagunen arteko harreman zaila, emakume heldu bi gaztetako istorio zoroak kontatzen…\nC1•••••• ARIMA ENKONIATUAK Elkar, 2006 Xabier Mendiguren\nBidaia-liburua edo abentura-liburua. XVI. mendean kokatua. Martin, mutikotan aita hil zitzaion, eta etxetik joango da Durangora, beiragile batengana ikasle. Maitasuna deskubrituko du. Gero Galiziara Done Jakue bidea segituz. Martin aita bihurtuko da, eta alabari kontatuko dio nola egin zuten Galizian munduko diamanterik handiena.\nC1•••••• DIAMANTEZKO MIRARIA Elkar, 2006 Joxe Mari Urteaga\nHABE LIBURUTEGIKO GIDAK · 4 www.ikasbil.net/web/liburutegia/home 23\n70eko hamarkada. Gazte euskaldun batzuen bidaia iniziatikoa Londresa. Uda pasa doaz. Eta han, Hyde Parkean euskaldun erbesteratu bat, zaharra, gerra zibila kontatzen du maleta batera igota. Gazteen noraeza samurtzen, lagungarri izango da Leo zaharra.\nC1•••••• HYDE PARK-EKO HIZLARIA Pamiela, 2006 Joxemari Iturralde\nWarner gazte hitlerzale bat da gerra aurreko Alemania nazian. Sekretu handi bat gordetzen du bere familiak, eta berau jakitean ihes egingo du Warnerrek Europan barrena: Triestera aurrena, Frantziara gero. Bidaiak aldatu egingo du erabat.\nC1•••••• IHES BETEA Alberdania, 2006 Anjel Lertxundi\nDurango, 1.500 urtea, sorgin-ehiza. Catalina Goiena belargilearen bizitzan oinarritua. Bera Durangora joana da, emagin izateko ikastera, baina salatu egingo dute, sorgina delakoan. Bera bezala, milaka emakume bizirik erre zituzten. Emakume horiei egiten zaie omenaldia.\nC1•••••• KATTALIN Erein, 2006 Toti Martinez de Lezea\nLehen mundu gerran soldadu hau, Thomas, ezerezaren pare sentiarazten dute nagusiek. Txikitako nekazari-giroa kontatzen du baita ere. Protagonista bakezale bihurtuko du gudak. Nobela antimilitarista.\nC1•••••• PEACEFUL SOLDADUA Alberdania, 2006 M. A. Bridge, Michael Itz.: M. Larrañaga\nFrankismoaren azken urteak eta ondorenak kontatzen ditu auzo txiki bateko mutiko herren batek: orduko egoera politikoa, grebak, atentatuak, droga-kontuak, ihes egin beharra… Mutikoak badu lagun bat, hari esker ez dio buruak ere herren egingo. Adela maistra da lagun hori, aurrerakoia. Baina Marro ere hor dago, mutikoaren gaitz ororen errudun.\nC1•••••• HAUTS BIHURTU ZINETEN Alberdania, 2005 Juan Kruz Igerabide\nHABE LIBURUTEGIKO GIDAK · 4 www.ikasbil.net/web/liburutegia/home 24\nHilketa itxura duen heriotza dago hasieran. Hori aitzakiatzat hartu eta Arruti ikertzailearen drama kontatzen digu. Bake bila doa Baztanera. Baina han ere bake gutxi. Hileta argituta duela uste duenean, bere hipotesia hankaz gora joaten zaio Arrutiri. Eta beste bide bat hartzen du ikerketak.\nC1•••••• MUTUAREN HITZAK Susa, 2005 Hasier Etxeberria\nAutobiografikoa da neurri batean liburua, amaren aldeko familiatik tiraka, Itsasondotik. Itsasondo da protagonista liburuan, hango pertsonaia bitxiak, famatuak… hango industria (arbelak egitea tarteko)… Fikzioa ere tartekatu du egileak. Betiko Itsasondo badoa, edo aldatzen ari da.\nC1•••••• ARBELAREN GAINEAN Elkar, 2004 Xabier Mendiguren\nBizitzaz, gaurko gizarteaz zer pentsatzen duen Aristik. Hori egiten du 63 testuren bidez: maitasuna, maitemina, musika, bere belaunaldiko jendearen bizitza-hautua, bakardadea, tele -zaborra… Gai asko jorratzen ditu, inkonformismotik batzuk, minetik beste batzuk, edo haserretik… irakurlea hausnartzen jartzeko.\nC1•••••• GAUZA TXIKIEN LIBURUA Erein, 2004 Pako Aristi\nGaraiezina izan behar zuen Armadan sartu da Sebastian Zubileta gazte euskalduna. Maitasunetik ihesi doa, Ingalaterra konkistatzera. Itsasontzian bi etsai ditu, tifusa eta Inkisizioa. Inkisizioak gazteak gorde duen liburu misteriotsu bat nahi du.\nC1•••••• SUKAR USTELAREN URTEA Txalaparta, 2004 Edorta Jimenez\nGorpu bat aurkitu du txiki-txiki eginda Ertzaintzak. Arruti entomologoak, minbizia duenak, uste du bere emaztearena dela. Forenseei lagunduko die ikerketan.\nC1•••••• EULIEN BAZKA Susa, 2003 Hasier Etxeberria\nHABE LIBURUTEGIKO GIDAK · 4 www.ikasbil.net/web/liburutegia/home 25\nBatez ere frankismoan girotutako nobela. Obaban jendea fusilatu zuten, eta Davidek jakingo du aita ibili zela fusilatzen. Gero, urteak aurrera, ETAn nahastua ikusiko du bere burua; maitasuna ezagutuko du, ihesa eta kartzela ere bai, eta deserrian, Stoneham-en, paradisua edo. San Frantziskora egindako bidaia batean ezagutuko du Mari Ann, erabakigarria izango dena David bere memoriak idazten hasteko.\nC1•••••• SOINUJOLEAREN SEMEA Pamiela, 2003 Bernardo Atxaga\nInesa Indazubikoak alde egin du etxetik, sorterrian ito egiten zen. Pellot kapitainarekin itsasoratu nahi du, abentura bila. Eta abenturak izango ditu, kortsario lapurtarrak eta dabiltza tartean.\nC1•••••• INESAREN BALADA Elkar, 2002 Hasier Etxeberria\nSenar-emazteen hika-mikak modu dibertigarrian edo kontatuak. Ene, zenbaterako mesprezua dion Florak senarrari! Berak, Florak, hain konbentzionala izaki!\nC1•••••• BI BIHOTZ, HILOBI BAT Erein, 2001 Ramon Saizarbitoria\nGoio Ugarte Nikaraguan bizi da ilegalki, baina herritarren babesa du. Bat-batean “izoztu” egingo da: ez du inor ezagutzen, ezer gogoan, ez lekurik, ezer. Maribel postariak Ekuadorra eraman nahiko du Goio, han baita haren txikitako lagun bat, ea haren ondoan sendatzen den, baina bidaia zaila da..\nC1•••••• LAGUN IZOZTUA Elkar, 2001 Joseba Sarrionandia\nZabalak Lauaxeta idazle fusilatua berpiztuko du, Gernikan, eta bizimodu berrira ohitzeko, kazetari baten laguntza izango du. Euskadin zehar ibiliko dira: abertzaletasuna, euskara, heriotza, euskal idazleak… izango dituzte hizpide bi lagunok.\nC1•••••• AGUR, EUZKADI Susa, 2000 Juan Luis Zabala\nHABE LIBURUTEGIKO GIDAK · 4 www.ikasbil.net/web/liburutegia/home 26\nGudari zaharraren gerra galdua kontakizunarekin hasten da liburua. Bertan Espainiako Gerra Zibilean parte hartu zuen gudari baten gorabeherak deskribatzen dira. Rossettiren obsesioa, maitasun arruntaren mugetatik harantzago doan amodio-obsesio bat kontatzen du. Maitasuna zientzia legeetatik at dagoen fenomenoa dela, horixe da Marcel Martinen aitatasun ukatua kontakizunaren ardatza. Bi bihotz, hilobi bat -ek, berriz, bihotzak samin gehiago gorde ezin duenean, horiek kanporatzerakoan bikote harremanari egiten dion kalte neurrigabea du hizpide.\nC1•••••• GORDE NAZAZU LURPEAN Erein, 2000 Ramon Saizarbitoria\nMikel gazte baxu-jolea musu-truk bizi da Dionisosen etxean. Mikeli gehiegi gustatzen zaio edatea. Egun batez ezagun bat atxilotzen dute, Jokin, eta Mikelek Parisa alde egingo du Bilbotik. Parisen zaharrak berri.\nC1•••••• BERANDU DA GELDITZEKO Susa, 1999 Unai Iturriaga\nEkoiztetxe batean lan egiten du Michel-ek, telebistarako. Idazle freelance bat da eta lankide du Ada andregaia. Eta Danel ere bai. Honek festa batera gonbidatuko du Michel, eta han ikusitako gertaera susmagarriak epaile baten esku jarriko ditu. Bi urte pasatuta gertatutako kontuez hausnartuko du Michelek psikiatrikoan. Han dago sartuta.\nC1•••••• ARGIZARIAREN EGUNAK Alberdania, 1998 Anjel Lertxundi\nIdazleak 10 urte inguru izango zituen 1975ean. Orduko garaiak gogoratzen ditu Mendiguren beasaindarrak: jolasak, eskola, neska-kontuak, giro politikoa…\nC1•••••• GURE BARRIOA 1975 Elkar, 1998 Xabier Mendiguren Elizegi\nSenarrak hil egingo du emaztea, adarrak jarri dizkiolako. Bikote-harremanei buruzko istorioa, gizonaren ikuspegitik kontatua, nola harremana zapuzten duten txikikeriek. Emaztearekin nola gerra daraman. Eta egoera horretan, zentzudun bakarrenetakoa Samuel da, gudari zaharra, senarraren hizketa-laguna Hanbre sagardotegian.\nC1•••••• BIHOTZ BI Erein, 1996 Ramon Saizarbitoria\nHABE LIBURUTEGIKO GIDAK · 4 www.ikasbil.net/web/liburutegia/home 27\nEtxe-okupazioak, asanbladak, rock eta punk musikaemanaldiak, amodioa, drogak, polizia, manifestazioak… baina batez ere Azkoitiko gaztetxea da protagonista liburu honetan Nikoren eskutik, Xepe gaztearen eskutik, eta Pipiren eskutik. Pipi idazlea bera da. 1984-86 da urte-sasoia.\nC1•••••• GALDU ARTE Susa, 1996 Juan Luis Zabala\nIsabel literatura-irakaslea da Parisen. Nerea du ikasle, ETAkide preso bat. Irakaslea ama da, banandua; Nerea, gaztea. Nereak gutun batean literaturari buruzko ikuspegia azaltzen dio Isabeli, baina gutunak aurrera, Isabel bere bizitzaz hausnartzen hasiko da. Eta Nereaz maitemintzen? Nerea libre ateratzen denean egingo ote dio kasu Isabeli?\nC1•••••• NEREA ETA BIOK Txalaparta, 1994 Laura Mintegi\nIpuin-liburua: gizon-emakumeen arteko harremanak, tristeak, pozgarriak… Gaur egungo bizimodua islatzen dute. Ironia darabil Iturbek. Umorea. Umore beltza batzuetan.\nC1•••••• EZER BAINO LEHEN Elkar, 1992 Arantxa Iturbe\nMo ez dago pozik behi izateaz, eta munduari erakutsi nahi dio ez dela Isabel bat baino gehiago dituen belarjale huts bat. Setatsu, bere barruko ahotsa lagun duela eta La Vache qui Rit behi menderakaitza ere lagun duela. Gerra zibilaren osteko Euskal Herrian sartuko gaitu, eta bizi den Balantzategi baserriko sekretua zein den jakingo dugu, zein den Genoveva. Baina behiek ez ezik frankisten aldekoek ere jakingo dute zer egosten den Balantzategin.\nC1•••••• BEHI EUSKALDUN BATEN MEMORIAK Pamiela, 1991 Bernardo Atxaga\nIheslaria etxe batean gordeko da. Hantxe dago Ainhoa txikia. Urteetara 28 gutun idatziko dizkio iheslariak Ainhoari: Chaplinez, kurloiei buruz, Gulliverri buruz, edo Vietnamez, edo gerlako haurrez…\nC1•••••• AINHOARI GUTUNAK Elkar, 1990 Joseba Sarrionandia\nHABE LIBURUTEGIKO GIDAK · 4 www.ikasbil.net/web/liburutegia/home 28\nIkasle eta irakasle baten arteko maitasun istorio bati gorazarre. Biak gizonezkoak dira. Maitasuna, erotismoa, zeloak, dibortzioa, herri-borroka, soldaduskaren kontrako jarrera,… Homosexualitatearen tabua hautsi eta arazoa hain gordin eta naturalki tratatzean, gizarteko itxura gordetze, eredu tradizional, molde zahar eta ortodoxia guztiak zabu eta itzulipurdika jartzen ditu Iñaki Mendigurenek.\nC1•••••• HALTZAK BADU BIHOTZIK Elkar, 1990 Iñaki Mendiguren Bereziartu\nObaba lurraldeko bizilagunen istorio liluragarriak biltzen ditu Atxagak: irakasle batek gutunen bidez baino ezagutzen ez duen neskarekin izandako harremana, maistra gaztearen bakardadea, basoan galdutako haurraren apaizak duen harremana, eskolako argazki bat tamainaz handitzean ikusten duenak nola aldatzen duen idazle baten bizitza… Istorio hauek lotuz, Euskal Herritik Hanburgora eramango gaitu, Amerikara… Baina, azken finean, literaturaren hausnarketa eta sintesia aurkezten digu; gure hizkuntza, gure kultura, gure literatura, oraindik bizirik dago.\nC1•••••• OBABAKOAK Erein, 1988 Bernardo Atxaga\nLaura, herriko emakume bat alargun geratzen da seme gazte batekin, eta bestalde Santos nekazariari berbera gertatzen zaio. Bakardadearen poderioz edo, azkenean biak ezkonduko dira, laster bi alaba izanik, Laura eta Marina. Ez dira gauzak, ordea, ondo joango Laura eta Santosen artean, munduko bi ikuspegi erabat desberdinak dituztelako. Honela, gurasoen gorrotoa,seme-alabek jasoko dute, familia erabat zatitua sortuz hasieratik.\nC1•••••• IRENE, TEMPO DI ADAGIO Erein, 1987 Pako Aristi\n11 ipuinez osatutako liburu honetan bada umerik izan ezin duen emakumearen fantasiarik, bada unikornio baten istorioa ere, edo inora ez doazen soldaduen istorioa, edo Arthur erregearen garaiko zaldunen istorioak, edo kartzelakontuak…\nC1•••••• ATABALA ETA EURIA Elkar, 1986 Joseba Sarrionandia\nBi anaietako batek, Danielek, badu zerbait, “buruan kanta ttiki bat besterik”, besteengandik diferente egiten duen zerbait. Eta umezurtz geratzen direnean, Paulo anaia gazteak, hamabost urte, hartu beharko du zaintzan, lotu beharko du motzean herriaren ustezko harmoniak krak egingo ez badu. Tentsioak sortzen dira Carmen eta Teresa eta gainerako gizon -emazte zuzen eta korrekto eta mantxarik gabeekin. Tragedia da Atxagak azaltzen diguna, tragedia, narratzaileak txori, katagorri, suge edota antzara badira ere.\nC1•••••• BI ANAI Erein, 1985 Bernardo Atxaga\nHABE LIBURUTEGIKO GIDAK · 4 www.ikasbil.net/web/liburutegia/home 29\nC1•••••• KCAPPO, TEMPO DI TREMOLO\nHerri txiki batean bi mutiko hazten dira bi etxetan. Hazi ahala, jolaskide bihurtuko dira, eta eduki ere, biok batera edukiko dituzte neskekiko beren aurreneko maitasun eta sexuharremanak. Jakina, halako herri txikiak estuegi dira sabelpeko kontuak gazteengan onartzeko, eta batak nahiz besteak arazo anitz izango du bere bizimodua zuzen ateratzeko.\nErein, 1985 Pako Aristi\nJokoa ez da errenta, baina Domingori bost axola. Beti dabil apustuak egiten, gainera artekaria da. Emazteak sumatzen du azkenean zerbait larria gertatuko zaiola, are beti Korneliorekin baldin badabil.\nC1•••••• HAMASEIGARRENEAN AIDANEZ Erein, 1983 Anjel Lertxundi\nBaserriko bizimodua, baina gogorra, ez idilikoa, Fidel Gaizto protagonistaren eskutik. Guztiaren aurkako errebeldia du Fidelek, animalienganakoa salbu. Jon iloba “lasaiagoa” da.\nC1•••••• HIL ALA BIZI Elkar, 1983 Xabier Amuriza\n11 narrazio gehi Atxagaren epilogoa, Sarrionandiaz eta honen literaturaz. Narrazioetan denetik dago:1. tren-geltoki batean norbait ikustean “nor ote da?” diogu: aukera bat baino gehiago dago. 2. Marinel etsitu batzuek kalterik gutxien eragingo dien aukera hartu beharko dute irla batera joanda. 3. Ginebra erregina ez da fidela: eta senarrak jakiten duenean? 4. Idazlea bere itzalarekin hizketan. 5. Hitz egiten ez duen 22 urteko Martin zergatik daramate belarzale batengana? 6. Werner Hebbel zaharregi liluratu da Loreleiz?...\nC1•••••• NARRAZIOAK Elkar, 1983 Joseba Sarrionandia\nJon Bidart detektibea oporretara doa Amaiur herrira, eta bidean, Elizondon, Anton Herandorena laguna bisitatuko du. Gutxira, Errazun behar dutela esango diote Bidarti. Izarapean hildako bat aurkitu dutelako: Anton Hernandorena adiskidea! Nork hil ote du? Zergatik?\nC1•••••• ELIZONDOKO ESKUTITZAK Gero, 1981 Gotzon Garate\nHABE LIBURUTEGIKO GIDAK · 4 www.ikasbil.net/web/liburutegia/home 30\nTheresa neskatilak ez du gurasorik, eta osabak hartuko du bere ardurapean. Biak bidaia luze batean sartuko dira. Intzestuaren mamua dago, eskandalua… eta gizarte zurrun bat harreman horiekiko.\nC1•••••• HAUR BESOETAKOA Erein, 1970 Jon Mirande\nMartutene. Dadoa zenbait aldiz jaurti ondoren, bosta atera da: Julia, Martin, Pilar eta Abaitua dira lau kantoietako puntuak; erdikoa, Lynn. Julia itzultzailea da, Martin, idazlea; Pilar eta Abaitua medikuak. Berriro osatzeko (edo desegiteko) prozesuan dauden bi bikote. Horretan, neska amerikar bat agertzen da haien bizitzan; soziologoa da, Max Frischen eleberri bateko protagonistaren izena du. Lynnek ez du nahi, baina aspalditik lokartuak zeuden harreman haien zimenduak astinduko dituzten erreakzioak abiaraziko ditu haiengan: alaitasuna, desira eta bizi berri bati ekiteko poza eta ilusioa.\nC2•••••• MARTUTENE Erein, 2012 Ramon Saizarbitoria\nEleberri hau garaiko argitaratzailearen paperen artean galduta zegoen eta XXI. mende honetan argitaratu da lehen aldiz. Kontakizun intimista eta hunkigarria da Odolaren sua. Baserri giroko Frantziako herri txiki batean gertatzen da dena, 30eko urteen hasieran. Silvio narratzaileak dirutza gastatu du munduan zeharkako bere ibilaldietan. Hirurogei urterekin eta familiaren kargarik gabe, patxada ederrean Frantziako txoko horretan giza kondizioaren behatzaile izatea tokatzen zaiola ematen du. Halako batean, ordea, patxada hori trakestu egiten da, herrian heriotza lazgarri bat gertatzen baita.\nC2•••••• ODOLAREN SUA Alberdania, 2012 Irene Némirovsky Itz.: J. Antonio Sarasola\n1992an gaude eta Estoniak independentzia eskuratu berri du. Hango nekazari paraje isolatu batean neska bat agertu da; Aliide Truu amonaren baratzean datza akituta. Zara du izena neskak eta hogeita hiru urte ditu. Bahitzaileen (emakumetrafikatzaileen) atzaparretatik ihes eginez iritsi da amonaren etxaurrera. Honek bere etxean jaso du eta poliki-poliki bi emakumeen arteko solasak neskaren iragan gertura ekarriko ditu. Alemaniatik zetorren ihesean. Eta solasak Zararen familiaren inguruko drama gogorretan barneratuko gaitu. Kapitulu laburrak eta estilo zuzena darabil idazleak. Oso errealista.\nC2•••••• GARBIKETA Alberdania, 2011 Sofi Oksanen Itz.: Mia Rissanen eta Joseba Osa\nOhiz kanpoko nobela da Suite frantsesa, ohiz kanpoko egoeran idatzia. Maisuki erakusten du XX. mende erdi aldeko Europaren tragedia. Nobelak alderdi autobiografiko ukaezina du, eta alemaniarrak Parisen sartzeko bezperetan hasten da. Lehen bonbak lehertzen direlarik, milaka familia irteten da bideetara. Némirovskyk hor erakusten du maisutasuna, giro hori deskribatzen. Eszenak dira hunkigarriak batzuk, isekagarriak beste batzuk, bidean bata bestearen atzetik irakurtzen ditugunak. Alemanek Frantzia hartu ahala behera dator ordu arte nagusi zen ordena.\nC2•••••• SUITE FRANTSESA Alberdania, 2011 Irene Némirovsky Itz.: Mikel Garmendia eta Jose Antonio Sarasola\nHABE LIBURUTEGIKO GIDAK · 4 www.ikasbil.net/web/liburutegia/home 31\nEuskararen beraren eta euskararen egoeraren inguruan duen iritzia ematen du Izagirrek garai eta jatorri askotako adierazpen, testu, pasadizo eta dokumentuak gogora ekarriz eta komentatuz. Izenbururik gabeko 11 ataletan dago banatua liburua, eta atal bakoitza osatzen duten testuak autonomoak dira, nahiz eta denak ardatz beraren ingurukoak diren.\nC2•••••• AUTOPSIARAKO FROGAK Susa, 2010 Koldo Izagirre\nZazpi ipuin ditu liburuak eta fikziozkoak izan arren, errealitate hurbilaren ispilu dirdiratsuak dira. Bikotea batetik, idazletza bestetik, horra “Fikzioaren izterrak” ipuin liburuan obsesiboki txirikordatzen diren hari nagusiak. Maitasun konpartitua, naziotasun zoriontsua eta arrakasta literarioa benetakoak al dira?, edo geure buruak zigortzeko sortzen ditugun kimera eskuraezinak? Serioski irri egiteko kontakizunak dira, baita frustraturik gozatzekoak ere, edo haserrez baketzekoak… hori posible baldin bada.\nC2•••••• FIKZIOAREN IZTERRAK Susa, 2010 Ur Apalategi\nJoseba Sarrionandiaren liburu ezberdina duzu Moroak gara behelaino artean? hau. Bereber hizkuntzaren lehenetako gramatika egilea den Pedro Hilarion Sarrionandiak piztutako jakin-minetik abiatuz, liburua saio-lan anitza eta sendoa da. Bertan aurkituko dituzu pertsonaia historikoak eta gerla kolonialei buruzko gogoetak, aitormen pertsonalak eta iritzi politikoak, biografia bitxiak eta pasadizo sinesgaitzak, hizkuntzei buruzko teoriak...etab.\nC2•••••• MOROAK GARA BEHELAINO ARTEAN? Pamiela, 2010 Joseba Sarrionandia\nDamaso eta Gabino, orbetarren sagako azken ordezkariak, txikitatik norgehiagoka isil eta itsuan bizi izan dira. Izateko, sentitzeko eta pentsatzeko bi era kontrajarri hezur-mamitzen dituzte: Damaso arrazionala, eszeptikoa, munduaren minek mindua eta jendailak nardatua, engainu eta lilura besterik ez diren ametsak arbuiatzen dituena, dela erlijioa, dela aberria; Gabino, berriz, sentikor eta sentibera, xaloa eta ameslaria, izadia eta izakiak pasioz maite dituena, bere kontraesan guztiekin haraindi baten sinesmena gorde eta honaindiko Euskal Herria aldeztu nahi lukeena.\nC2•••••• NOR BERE BIDEAN : ORBETARRAK III Elkar, 2010 Joan Mari Irigoien\nKurt Wallander ez da bere bizitzako unerik gozoena pasatzen ari: familia harremanak gaiztotu egin zaizkio, gehiegi edaten du, lo gutxi egiten, zabartzen ari da itxuraren aldetik... Hala eta guztiz ere, Lenarp aiton-amona baserritarren hilketaren ikerketa bere gain hartzen du. Agurea modurik baldarrenean izan da torturatua hil arte; amona, berriz, arnasarik gabe uzteraino ito dute; azken hatsa bota baino lehen, ordea, kanpotarra hitza ezpaineratu zaio. Arrazismoa pil-pilean dagoen gizarte batean egin beharko du lan Wallander komisarioak.\nC2•••••• AURPEGIRIK GABEKO HILTZAILEAK Erein, 2009 Henning Mankell Itz.: Juan Mari Mendizabal\nHABE LIBURUTEGIKO GIDAK · 4 www.ikasbil.net/web/liburutegia/home 32\nNobelako protagonista europarra da, izentzat Sigma eman zaion baionarra. Bi frontera igaro beharko ditu klandestinoki: lehenbizikoa Londreserako bidean, afrikar bati laguntzen; bigarrena Kaliforniara bidean, Mexikoko adiskide batzuekin iparralderantz doala. Bizi dugun garai ekonomiko bortitz, lapur eta zanpatzailearen lekukoa da eleberri sozial eta politiko hau: salaketa eta aldarrikapena aldi berean.\nC2•••••• EZER GABE HOBE Susa, 2009 Itxaro Borda\nEgun hartan ere halaxe zihoan Nazario Orbe, irria eta besoak zabal, korrika zetozkion seme-alabak besarkatzeko prest; besteetan ez bezala, ordea, aitagandik bizpahiru urratsera gelditu zen Teofilo Maria erabakitasun handiz, baita atzetik beste bost anai-arrebak ere, bata bestearen ondotik; gero, hamahiru urteko umeak honela esan zion aitari, gizonaren plantak eginez: –Berri txarrak.\nC2•••••• HARAGIAREN GAUAK ETA EGUNAK : ORBETARRAK II Elkar, 2009 Joan Mari Irigoien\nBill Bryson idazle ospetsua da, baina ez zientziadibulgazioaren arloan, baizik eta bidaietako liburu arrakastatsuak idatzi dituelako. Liburu hau zientziaz idazten duen lehena da. Abiapuntua, Brysonek berak betidanik izan dituen zientziari buruzko galderen multzoa da. Galdera horiei erantzuteko, ohiko dibulgazio-liburuen estilotik urrundu, eta oso hizkera apalean landu zuen testua. 2004an, liburuak Aventis saria irabazi zuen, zientzia-dibulgazioko liburuen esparruan dagoen saririk handiena.\nC2•••••• IA DENAREN HISTORIA LABUR BAT Elhuyar, 2009 Hill Bryson\nC2•••••• BESTEA DA MUNDUA : ORBETARRAK I Elkar, 2008 Joan Mari Irigoien\nGure poeta handienetako baten poema-liburua. Bizi esperientzietatik ondu eta idatzitakoa, iragan ederrarekiko miresmena, maitasunaren gauzaguneak, xamurtasuna, oinazea, heriotza eta berraurkikuntzaren ametsa elkarri lotuz. Unibertsalak diren sentipen, arrangura eta eremuak, poesiaren gailurrean. Bere goi arnaseko poetika hizkuntza landu eta propioan isuria da eta, era berean ulerterrazean. Mugarri eta erreferente gisa geldituko den liburua.\nC2•••••• EGUNSENTIAREN ESKU IZOZTUAK Pamiela, 2008 Xabier Lete\nHABE LIBURUTEGIKO GIDAK · 4 www.ikasbil.net/web/liburutegia/home 33\nC2•••••• GIZONA ILUNPEAN Alberdania, 2007 Paul Auster Itz.: Oskar Arana\nC2•••••• HUMBOLDT, HIZKUNTZA ETA PENTSAMENDUA Udako Euskal Unibertsitatea, 2007 Joxe Azurmendi\nLiburu hau trilogia bateko lehena da, eta oinarria hurrengo bientzat: Volksgeist -Herri Gogoa Ilustraziotik nazismora eta Espainiaren arimaz. Oinarri-oinarrian hizkuntzaren eta pentsamenduaren arteko harremanaren auzia dago -hortik jalgi da herri bat oroz gain hizkuntza edo kultura bat delako ideia. Horixe da lehen liburuki honen gaia, arazoa filosofian eta bereziki Humboldt-en obran aztertuz. Hizkuntza eta pentsamendua Humboldt-en aurretik eta gaur egungo filosofian, antropologian eta zientzia kognitiboetan ere begiratzen dira.\nMosaiko baten tankeran egituratuta dago liburua, piezen eta gaien eta tonuen ugaritasunak harrituko zaitu. Liburu honek nabigatzen jarriko zaitu euskal kulturaren intranetean zu konturatu ere egin gabe. Literatur arketipoen eguneratze erabat modernoa aurkezten dizu, sormen lana ardatz duela. Lagun ahantzezinen konpainia noblean jarriko zaitu.\nC2•••••• KONPAINIA NOBLEAN Alberdania, 2004 Anjel Lertxundi\n“Liburu honetan aurkituko duzuna ez da mundua, nik neure diskurtsoaz eraiki dudan mundutxoa baizik. Eta, nire mundutxo horretan sartzen bazara, hor ezagutuko dituzu nire ametsak eta lainezak, damuak eta mamuak, merituak eta delituak, ikarak eta ostikadak… Curriculum seriorik ez, Kurrinkurruna baizik”. Joxerra Garzia\nC2•••••• KURRIN-KURRUN VITAE : MAISU BATEN IKARAK ETA OSTIKADAK Alberdania, 2004 Joxerra Garzia\nZazpi ataletan banaturik dago Erdi Aroan giroturiko nobela berritzaile arrakastatsu hau. Otto Pette landetxe batean bizi da bakar-bakarrik, oroitzapenak bidelagun dituela. Baina arrotz bat hurbildu da etxera, eta kanpotarra etxean jaun eta jabe bihurtu da. Bien arteko elkarrizketa da eleberri osoa, eta Otto Pette arrotza nor den asmatzen ahaleginduko da harekin duen elkarrizketa luze horretan, arrotzak ematen dizkion arrastoei jarraiki, Otto Pettek bere bizitzan zehar ezaguturiko hainbat pertsonaiaren azalean agertuko baitzaio arrotza: Errondal, Aba Yakue, Battis Tobera…\nC2•••••• OTTO PETTE : HILEAN BIZIAN BEZALA Alberdania, 1994 Anjel Lertxundi\nHABE LIBURUTEGIKO GIDAK · 4 www.ikasbil.net/web/liburutegia/home 34\nLea Bordalegik, Bordalegi baserriko alabak, bi kartzela-zigor jaso ditu hilketa banagatik: guztira 60 urte, eta 20 milioi pezetako kalte-ordaina. Bere abokatua datorkio espetxera. Nola heldu da honaino Lea, bere aldeko abokaturik ere nahi ez zuen Lea? Zergatik hil zituen Leak bi gizonak Bordalegin?\nC2•••••• EMEA Elkar, 1985 Xabier Amuriza\nUtopia eta Etiopia hitzekin egindako hitz-jokoaren emaitza da poema-liburu hau. Utopia ezin du jendeak lortu, Etiopiara heldu bai. Liburua bidaia moduko bat da, infernura jaistea bezala. Gizakiak ideia utopikoak eskuratu nahian dabil, baina azkenean Etiopiarekin konformatu behar du.\nC2•••••• ETIOPIA Erein, 1983 Bernardo Atxaga\nSanta Kruz apaizaren heriotzaren ondoren, Nikolas Ormaetxeak aspalditik zuen asmoa bete zuen: haren bizitza euskaraz argitaratzea. Tolosako lagun baten laguntzari esker, apaizari berari hitza eman eta Karlistada-garaian elizgizona nola aritu zen azalduko du Orixek gipuzkeraz idatzitako liburu honetan.\nC2•••••• SANTA KRUZ APAIZA Erein, 1985 (1929) Nikolas Ormaetxea, Orixe\nHABE LIBURUTEGIKO GIDAK · 4 www.ikasbil.net/web/liburutegia/home 35\nHabe irakurgai mailakatuak


Gutuna: "Lezoko Badian Biziren azalpenak" - Oarsoaldeko Hitza : Oarsoaldeko Hitza\nGutuna: "Lezoko Badian Biziren azalpenak"\nJesus Mari Fernandez Otxoa eta Joxe Luix Agirretxe Mitxelena. Lezoko Badian Bizi.\nLezoko Badian Bizi taldekoek iritzia bidali dute HITZAra. Jarraian, hitzez hitz, haiek esandakoa:\nIdatzi honen bidez hainbat azalpen eman nahi ditu Lezoko Badian Bizi taldeak. Uztailaren 21ean ohar bat zabaltzen hasi ginen herriko buzoietan, udalak portuko jarduerari buruzko informazioa ukatzen zigula salatuz. Buzonatzea oraindik amaitu gabe dago, eta bitarte horretan, udalak erantzun bat helarazi digu, azkenean. Idatzizko hiru eskaera egin ondotik, eta Arartekoari egin genion eskari baten errekerimendua hartu ondotik bidali digu erantzuna udalak. Behartuta, alegia.\nErantzun bat hartu dugu baina, egia esan behar badugu, erdipurdiko erantzuna iruditu zaigu, ez gaitu asebete. Txosten tekniko baten atalak hartuz egindako erantzun behartua da jaso duguna. Erantzun politikoa jakin nahi dugu; udalak legea betetzen ez duten enpresekiko zein jarrera hartuko duen jakin nahi genuen.\nLezoko kaia eremuan dauden lau enpresetako bi euren egoera erregularizatzeko izapideak egiten ari direla erantzun digu udalak. Hau da, udalaren jarduera lizentzia eskuratu ahal izateko urratsak egiten ari direla. Beste biez ez du deus esaten idatziak. Erantzunean ez da argitzen, esan bezala, enpresek legea bete dezaten zein neurri hartuko dituen, herritarrak nola babestuko dituen.\nErantzun bat jaso, jaso dugu. Baina hori ez da nahikoa bizi dugun egoeraren aurrean.


17 enpresa batzorde batu dira martxoaren 22ko manifestaziora, Tubacexeko kaleratzeen kontra - Aiaraldea - Aiaraldea.eus\n17 enpresa batzorde batu dira martxoaren 22ko manifestaziora, Tubacexeko kaleratzeen kontra\nAitor Aspuru Saez 2021-03-20 10:00\nKalera aterako dira berriro Tubacex zein beste enpresetako langileak. / Aiaraldea.eus\nLaudion izango da manifestazioa 10:00etan. Herriko plazatik abiatuta.\n16 enpresa batzordek egin dute bat astelehenerako antolatu den mobilizazioarekin, Tubacexeko kaleratzeen aurka. Batzorde gehienak Aiaraldekoak dira eta euren asmoa da salatzea multinazionalaren zuzendaritzak eskualdean eragin nahi duen enplegu suntsiketa.\nZentzu horretan, enpresa batzordeek salatu dute Tubacexek onura fiskalak jaso dituela Eusko Jaurlaritzaren aldetik eta kaleratzeak onartezinak direla.\nBide batez, gogoratu dute neurri hori Aiaraldeko arlo ekonomiko guztietan islatuko dela, ostalaritzan zein merkataritzan kasu.\nBorrokan dauden grebalariei babesa adierazteko, martxoaren 22an mobilizazioa egingo dute, 10:00etan Herriko plazatik abiatuta. Tubacexeko atera joko dute eta gero berriro plazara itzuliko dira manifestariak, ekimena bukatzeko.\nHurrengoak dira euren presentzia bermatuko duten enpresa batzordeak:\n16 enpresa batzorderen oharra


Alkoholari buruzko mitoak eta egiak: urtean brindis batek ere mina egiten du | Consumer\nAlkoholari buruzko mitoak eta egiak: urtean brindis batek ere mina egiten du\nAlkoholaren kontsumoak 60 gaixotasun baino gehiago ditu, besteak beste, hepatikoak, metabolikoak, hainbat minbizi-mota edo dementzia.\narabera: Asteazkena, 2019ko abenduaren 25a\nFestak iritsi dira eta, horiekin batera, lagunekin egindako kanaberak, otordu eta afarietako ardoak, bazkalondoko kubatak, postrearen ondorengo digestio-aparatuak eta brindietarako kaba. Gehiegikeriak "urteko txantxa batek ez du kalterik egiten" esaldiarekin justifikatu aurretik, komeni da jakitea ez dagoela gutxieneko alkohol-kantitate bat, osasunari kalterik egin gabe irents daitekeena, eta, gainera, ez dagoela alkoholaren kontsumoaren ondoren onurak bermatzen dituen gizartean errotutako mitorik. Hurrengo artikuluan, edari alkoholdunei buruzko uste zabalduenetako batzuen egiazkotasuna aztertuko dugu.\nEguneko kopa batek ez dio kalterik egiten: GEZURRA\nOsasunerako kalterik gabe kontsumi dezakegun gutxieneko alkohol kopurua zero da. Hori da alkoholaren efektuei buruzko azterketa handienaren ondorio nagusia. 2008tik, Osasunaren Mundu Erakundeak (OME) ez du gutxieneko alkohol-kontsumo gomendagarririk ezarri.\nZergatik baimentzen du legeak 0,5 mg/l odoleko alkoholarekin gidatzea (gizonen kasuan, garagardo eta erdi baten baliokidea eta emakumeen kasuan bat)? Gauza bat da mozkortasun-egoera ezartzea, hau da, alkoholak pertsona bati eragiten hasteko duen muga ezagutzea (legezko mugatik behera, gaitasunetan aldaketak ikusten dira), eta beste bat gure osasunari kalte egiteko behar dugun alkohol-kantitatea zehaztea da.\nAzken ebidentzia zientifikoen arabera, gure gorputzean sartzen den alkohol gramo bakoitza kaltegarria da, odol-fluxura iristen denean organismoaren organo eta sistema guztietara iristen baita. The Lancet aldizkarian argitaratu den azterlan horren arabera, alkoholaren kontsumoarekin lotzen diren babes-efektuak baliogabetu egiten dira, minbizi-mota desberdinak garatzeko arrisku handiagoa dagoenean.\nRon edo gina baino garagardo edo ardo hobea: GEZURRA\nEdari hartzituek (garagardoa eta ardoa) ia beti graduazio txikiagoa izaten dute destilatuek baino (rona, gina, whiskia, likoreak…). Alkoholaren xurgapena ere motelagoa da lehenengoren bat hartzen dugunean. Baina, osasunari dagokionez, edari bakoitzak organismoari ematen dion alkohol-kantitatea da garrantzitsuena, hau da, hartzen dugun alkohol puruaren batura.\nEdari bakoitzeko alkohola graduazioaren arabera neurtzen da, hau da, alkohol puruaren portzentajearen arabera (kontzentrazioa 100 ml bakoitzeko). Alkohol gramo horiek ekuazio honen bidez kalkulatzen dira: hartutako alkohol kopurua (ml) x edariaren graduazioa x o,8 (alkoholaren pisu espezifikoari dagokion koefizientea) zati 100. Pertsona batek 13 graduko ardo batetik 100 ml edaten baditu, irentsiko duen alkohol kopuru absolutua honakoa litzateke: 100 ml x 13 x 0,8 / 100 = 10,4 g alkohol puru.\nWhiski- edo brandy-kopa batek (50 ml) 20 gramo alkohol puru ditu, kopa bat ardoren bikoitza. Baina botila bat ardo (750 ml) edaten badugu, 75 gramo alkohol puru inguru kontsumituko dugu. Zenbat eta alkohol puru gehiago hartu, askoz okerragoa izango da gure osasunerako.\nEmakumeek okerrago metabolizatzen dute alkohola: EGIA\nOro har, gizonen gorputz-osaera (ur gehiago dute ehunetan, muskulu gehiago eta gantz gutxiago) ez da emakumeena bezalakoa. Osaera horren arabera, alkoholak eragin handiagoa edo txikiagoa izango du (mozkortu), gorputz-pisuaz gain (zenbat eta kilo gehiago, orduan eta zailagoa izango da) eta urdaila beteta edukitzeaz gain.\nAlkohola gorputzean disolbatzen da, organismoak duen ur kopuruaren arabera. Emakumezkoen gorputzak ur eta koipe gutxiago duenez, alkohola kontzentratuago geratzen da, eta, beraz, alkoholemia-maila askoz handiagoa izango da gizonezkoena baino.\nAlkoholdeshidrogenasa entzima (alkohola metabolizatzeaz arduratzen dena) ekoizteko ahalmenari dagokionez ere aldeak daude. Emakumeek, oro har, entzima horren kantitate txikiagoa dute, eta, beraz, baliteke azkarrago mozkortzea, pisu eta alkohol kopuru bera izanda ere.\nEgunean kopa bat ardo beltz ona da bihotzarentzat: GEZURRA\nUrte askoan ardo beltzaren zenbait osagaik polifenolek eta resveratrolak duten eragin onuragarria nabarmendu duten azterlan batzuen bidez sortu zen mito hori. Lehenek, kolorearen eta tinten egituraren ardura duten substantziek, antioxidatzaileak direnez, gure zelulak honda ditzakeen oxidaziotik babesten gaituzte. Resberatrola kontsumitzeak odol-hantura eta -koagulazioa izateko arrisku txikiagoarekin zerikusia izan dezake, eta horrek babes-efektua izango luke bihotz-eritasunetan. Beste ikerketa batzuen arabera, ardo beltzak hipertentsioa dutenen tentsioa jaits zezakeen.\nHori guztia gezurtatu egin da literatura zientifiko berri eta zehatzagoarekin (eta independentearekin). Horren arabera, pertsona batek substantzia horiek eman diezaioketenari etekina ateratzeko, egunean ehunka kopa ardo edan beharko lituzke, eta horrek, jakina, gibela suntsitu eta zirrosia eragingo luke. Antioxidatzaileak hartu nahi izanez gero, errazagoa da fruta eta barazki ugariko dieta egitea.\nGaragardoak propietate nutrizionalak ditu: GEZURRA\n330 ml-ko garagardo-lata batek, batez ere, ura (307 ml) du, eta 140 kcal ematen dizkigu: horietatik 46 baino ez datoz disolbatutako karbohidratoetatik eta proteina urrietatik. Gainerakoa alkoholaren metabolizazioaren ondoren lortzen da. Urteetan zehar, gainera, azterlan askok nabarmendu dituzte gizentze-zukuaren konposizioaren ondorio onuragarriak: azido folikoa, B bitamina, fluorra, silizioa eta polifenolak.\nAdituek aholkatzen dutenez, hori bada kontsumoaren bidez lortu nahi dena, beste elikagai batzuk hartuko ditugu, hala nola kakaoa, fruitu lehorrak, hosto berdeko barazkiak, elikagai integralak, iltzea edo piperbeltz beltza, olibak edo oliba-olio birjina. Horiek guztiek askoz bitamina eta antioxidatzaile gehiago dituzte, organismoari alkoholik batere eman gabe.\nEdari zuriak ez du gizentzen: GEZURRA\nAitzitik, edari alkoholiko guztiak oso kalorikoak dira, nahiz eta elikadura-ahalmen txikia izan (kaloria hutsak). Gramo alkohol bakoitzeko, gure gorputzak 7 kcal lortzen ditu, kantitate handi samarra karbohidratoetatik edo proteinetatik lortzen ditugun 4 kcal/g-ekin alderatuz gero. Horrek esan nahi du edari batek zenbat eta gramo alkohol puru gehiago izan (eta destilatuak izan graduazio handiena dutenak), orduan eta kaloria gehiago emango dizkiogula organismoari.\nEdari destilatua freskagarri batekin nahasten badugu, alkoholaren kaloriei produktu horien azukreak ematen dituenak gehitu behar zaizkie. Genevak, adibidez, markaren arabera, 40 gradu inguruko graduazioa du 100 ml bakoitzeko, eta 32 gramo alkohol puru, gramo alkohol gramo bakoitzak dituen 7 kcalekin biderkatu behar dena. Guztira, 100 ml genevatik 224 kcal inguru emango zaizkio organismoari, eta horiei tonika baten 30-35 kcal gehitu beharko litzaizkieke (100 ml).\nUr polita freskagarrien eta kopen ordez


Thoreauren ekintza oso ahula zen espetxean sartu zuen indarrarekin alderatuta, baina erantzun moduko bat izan zen, «ez dago zer egiterik, sistemaren aurka borrokatzea ezinezkoa da» esaten duen/zuen ororentzat.\nHenry David Thoreau jarrera pertsonal hori bat zetorren errealitateaz zuen pertzepzioarekin. Esperientzia horri buruz hausnartu ondoren, Resistance to Civil Government izenburuko manifestu batean bildu zuen. Espainian, El deber de la resistencia civil izenburuarekin itzuli zuten. «(…) Norbait bidegabeki espetxeratzen duen gobernu baten pean, zuzenen leku egokia ere espetxea da…»\nDesobedientzia zibilaren lehen definizioetako baten arabera, «desobedientzia zibileko ekintzek, halakotzat hartzeko, ilegalak izan behar dute, eta publikoki, indarkeriarik gabe eta kontzienteki gobernuaren lege, politika eta erabakiak (edo haietako bat) zapuzteko asmoarekin eginak»\nTestu beretik, beste definizio batzuk ere atera daitezke. Testu ho rretan, Solidarios con Itoiz mugimenduko zenbait kidek 1996an egindako ekintza aztertzen da (zerra mekanikoak erabiliz, presa eraikitzeko hormigoia garraiatzeko erabiltzen zen teleferikoaren kableak moztu zituzten), eta horrez gain, indarkeria zer den eta zer z n eztabaidatzen da. Halaber, ondorio hau lortzen da: desobedientzia zibilak, bere definizioan, nolabaiteko indarkeria mailari eusten dio.\nHenry David Thoreau hausnarketek indarra dute, bizipenaren ondoren idatzitako letren indarra, frogatutako alternatibaren indarra eta indarkeria erabili gabe erakutsitako desakordiorik sakonenaren kanalizazioaren indarra. Testu hori eta beste batzuk —besteak beste, Walden izenburukoa oso gomendagarria da— inspirazio, probokazio eta kontraste gisa balio izan dute, eta balio dute oraindik ere. Mahatma Gandhik . Henry David Thoreau manifestua irakurri zuen, Hego Afrikako espetxe batean preso zegoela. Herrialde horretan bizi ziren 150.000 aberkideren baino gehiagoren eskubide zibilen alde borrokatzeagatik zegoen preso, hinduak baztertzen zituzten legeen kontra borrokatzeagatik, alegia. 22 urtez borrokatu zen erresistentzia eta desobedientzia zibileko estrategiak erabiliz: grebak eginez, erregistro txartelak errez, baimenik gabe salerosketan arituz…\nThis entry was posted in Artikuluak, Desobedientzia zibila, Funts ideologikoak and tagged Internacional by Asier Gallastegi. Bookmark the permalink.\nOne thought on “Desobedientzia Zibila”\nIban Gaztanbide on 2012/11/13 at 04:44 PM said:


Ernesto Baca. Vrindavana-ren zuzendaria. Atal ofiziala.\n"Nire ustez, Iruñeko jaialdia ospe handiko jaialdia da programa mota kontuan hartuta, programazioa oso arriskatua baita. Arrisku horiek hartzearen eraginez gauza berrien, irudi berrien aldeko apustua egin da, ikusle berrien aldeko apustua ere egin da, gauza berriak ikusi nahi dituzten ikusleen aldekoa. Eta horrek munduko jaialdi garrantzitsuenen artean kokatzen du, jaialdian saritua izateak duen esanahiaz gain.".\nBen Russell. Zuzendaria. Epaimahiaren kidea\n"Iaz irabaztea gauza handia izan zen. Hona itzultzea gauza guztiz atsegina da, epaimahaia bikaina da. Jaialdia programatzeko erabiltzen den arretak eta sentikortasunak harritu egiten nau, eta gogo handia dut astebetez film bat eta beste bat eta beste bat ikusten egoteko… Zorte handia dut! Errespetatzen dudan jendearekin bat egitea eta zinemari buruz sentikortasun handiarekin hitz egitea luxu handia da. Leku bikaina da".\nAndrés Duque. Color perro que huye-ren zuzendaria. Atal ofiziala.\n"Punto de Vista niretzat Espainiako jaialdirik onena da, zalantzarik gabe. Carlos Muguiroren zuzendaritzapean nengoenean batzuei errealitatea kamera mugikorrekin atzemateko lana agindu ziguten. Esperientzia aberasgarria izan zen eta nirekin kidetasun asko zuen jendea ezagutu nuen, bestela ezin izango nituen eta ezagutu. Aste zoragarria igaro genuen, zinema ona eta asko adiskidetasunean. Ordutik jaialdiaz maiteminduta nago ".\nNicolas Philibert. Nénette-ren zuzendaria. Ekitaldi bereziak\n"Punto de Vista jaialdiari buruz oroitzapen ona dut. Jaialdia oso ondo dagoela uste dut. Hasteko, izenak berak, Punto de Vistak, jaialdiari buruz asko esaten du. Edizio ildoa, perspektiba eta eskakizuna daudela erakusten du. Hortik beste jaialdi batzuk daude, baina ez da hautaketarik egoten, dena proiektatzen da, hirurehun edo bostehun film, guztia eta edozer. Hemen eskakizuna dago eta horregatik itzultzen naiz gustura. Jaialdi askok izaten duten gaixotasuna da gehiegi hazi nahi izaten dutela, gauza gehiegi sartzen ahalegintzen direla. Punto de Vistak benetako hautaketa egiten du programatzeko orduan. Arriskatu egiten zarete, eta zinemagileok ere arriskatu egiten gara, eta beraz, guretzat suspergarria da honelako espazio bat aurkitzea gure filmak aurkezteko".\nCampbell X. Fem-ren zuzendaria. Pertsonala politikoa da.\n"Jaialdia esperientzia ikaragarria izan zen niretzat. Punto de Vista jaialdi gustukoenetakoa bihurtu da niretzat. Esperimentazio maila bat onartzen duten eta dokumentalaren generorako erronka diren jaialdiak gustatzen zaizkit. Hemen ez daude talking heads izenekoak dituzten dokumentalak bakarrik, mundu guztiak ezagutzen dituenak. Programatzaileek ez dute beldurrik status quoa aldatzeko eta arriskuak euren gain hartzeko, eta horren eraginez galderak sortu eta eztabaida pizten da ".\nLaila Pakalnina. On Rubik’s Road-ren zuzendaria. Atal ofiziala.\n"Eskerrik asko guztiarengatik. Hautaketa bikaina + zinema gustuko duten pertsonak ezagutzeko aukera = jaialdi zoragarria. Gora Iruñea! Film onak egiten ahaleginduko naiz zuen jaialdian berriro ere hautatu nazazuen".\nNaomi Uman. Zuzendaria. Epaimahiaren kidea.\n"Plazer handia izan zen niretzat Iruñean egotea. Filmak zoragarriak izan dira, jendea maitagarria, bilerak lagun zaharrekin, jende berria ezagutzeko aukera. Harro nago nire lana hemen aurkeztu ahal dudalako, kalitatea oso handia delako eta jaialdiak ez-fikziozko zinemari buruzko ikuspegi zabala duelako. Bihotz-bihotzez zoriontzen zaituztet. Jaialdi benetan garrantzitsua sortu duzue. Eskerrik asko zuen lanarengatik ".\nJ.P. Sniadecki . Foreign Parts-ren zuzendaria. Atal ofiziala.\n"Eskerrik asko Punto de Vista jaialdia guztientzat esperientzia zoragarria bihurtzeko erabili zenuten energia guztiarengatik! Oraindik irribarrez ari gara zuekin zein ondo igaro genuen gogoratuta".\nMichelle Citron. Daughter Rite-ren zuzendaria. Pertsonala politikoa da.\n"Jaialdia zoragarria da, agian nik ezagutu dudan onena. Jendea oso atsegina zen eta egunero elkarrekin bazkaltzen genuenez jaialdiko langileen eta zinemagileen erkidegoa sortu zen. Plazer handia izan zen".\nMichael Jacobsohn. Young Braves eta America’s Best-en zuzendaria. Young Filmmakers Rediscovered.\n"Eskerrik asko nire historia 40 urte geroago ezagutarazteko eta munduari existitzen naizela azaltzeko aukera emateagatik. Izar bat banintz bezala sentitu nintzen. Jaialdiak eta hiriak etxean banengo bezala sentiarazteko zuen gaitasunak hunkitu egin ninduen".\nGabe Klinger. Young Filmmakers Rediscovered.\n"Punto de Vista bikaina da eskalarengatik eta kalitate handiko zinema oinarri duelako. Orain merkatu zabala dago gauza hauetarako, hausnarketa asko daudenez oso kitzikagarria da hain ondo arteztutako zerbait ikustea. Nire ustez, zinema jaialdi baten eginkizun nagusia oroimena gogora ekartzea eta historiarekin elkarrizketa mantentzea da. Jaialdiak horren gaineko kontzientzia izan ez arren, horixe da benetan egiten ari dena. Bi film elkartzen direnean jaialdia daukagu, badago hautaketa, eta hautaketa horretatik elkarrizketa sortzen da, film zaharrekin edo berriekin, 60ko hamarkadan nerabeek egindako filmeekin eta 102 urteko batek Portugalen egindako filmearekin. Guztiak elkarrizketa batean sartu behar dira, elkarrekin egon behar dute. Horixe egiten dugu gure bizimoduan, gure historiarekin eta iraganarekin etengabe elkarreragiten dugu. Zinema jaialdi batetik espero dezakegun zerbait da, jaialdi bati eskatu ahal diogun zerbait da, agerian egon behar duen osagaia da".\nElia Urquiza. X Films Proiektua. Errealizadorea.\n"XFilms ikus-entzunezko sormen arriskatuena babesteko apustu erabakigarria da, atal horri izena ematen dion ekoizpen-etxearen espirituari jarraituz. Enpresa horrek Espainiako zinemaren lanik interesgarrienetako batzuk egin zituen. Nire ustez, urteek aurrera egin ahala ikus-entzunezko lanen bankua sortuko du, nafar testuingurua oinarri hartuta, eta horiek Foru Komunitatearen erretratu oso baliagarria sortuko dute. Xfilms atalak Punto de Vista jaialdiaren ildo nagusiari jarraitzen dio, eta munduan erreferentzia bihurtu da proposamen arriskatuak egiten dituelako eta abangoardiako zinema modu erabakigarrian babesten duelako".\nDaniel Cuberta. X Films Proiektua. Errealizadorea.\n"(X Films) proiektua arranditsua da, ederra delako; bilduma baten komisarioa epe luzean izatea bezalakoa da. Planteatutako gaia gaur-gaurkoa da, garrantzitsua. Zalantzan jartzen diren kontatzeko moduak; instituzionalaren eta komertzialaren plantilla orokorren aurrean, zinema gerrillaria".\nChus Domínguez. 2010 X Films Proiektua. Errealizadorea.\n"(X Films) ekimen bikaina, zoragarria iruditzen zait. Jaialdi batentzat beharrezko ekimena iruditzen zait, ekoizpen independentean parte hartzea eta sustatzea, eta bideo-entseguaren barruan, esperimentalaren barruan, dokumentalaren terminoa esangura zabalenean, irekienean".


dantzan.com-en aldeko babes-taldea — Dantzan.com\nDantzan.com-ek 99 babesle\nBi hilabeteotan dantzan.com-en 99 erabiltzailek erantzun diozue babesle kuoten proposamenari. Eskertzekoa da zuen laguntzeko prestutasuna. Halere, proposamen honen bultzatzaileok uste dugu babesle gehiago bil gaitezkeela dantzan.com-en alde. Listoia gorago daukagu jarrita, baina momentuz, erronka txiki-txiki bat: 100 baietz!!\nDantzan.com-ek 83 babesle\nKanpaina abian jarri eta hilabetean, 83 pertsona eta elkartek eman dugu urratsa dantzan.com diruz laguntzeko, Euskal Herriko herrialde guztietakoak (Araba, Bizkaia, Gipuzkoa, Iparraldea eta Nafarroa). Datu esanguratsua da, baina babes taldekook uste dugu askoz babesle gehiago bil gaitezkela dantzan.com laguntzera. Oraindik zu falta zara? Ea bada!\nGehiago irakurri Nik ere babesten dut dantzan.com\nDuela hilabete batzuk dantzan.com martxan jarri ahal izan bazen ere, honen jarraipena ez dago inola ere ziurtatua. Ahaleginak ahalegin, diru-iturriak murriztu dira, eta egoera honen aurrean, inguruan bildu garen babes-taldekook beharrezkotzat jo dugu gure babesa ekonomikoa ere izan dadin urratsa ematea. Gehiago irakurri 4 erantzun daude\nNik ere dantzan.com babesten dut\nDuela hilabete batzuk dantzan.com martxan jarri ahal izan bazen ere, honen jarraipena ez dago inola ere ziurtatua. Ahaleginak ahalegin, diru-iturriak zeharo murriztu dira, eta egoera honen aurrean, inguruan bildu garen babes-taldekook beharrezkotzat jo dugu gure babesa ekonomikoa ere izan dadi...\nGehiago irakurri Ni ere dantzan.com bizi naiz\nGehiago irakurri 9 erantzun daude\n1.666 sinadura dantzan.com-en alde\n1.573 norbanako eta 93 elkarte/talde/erakunderen atxekimendua jaso du momentuz dantzan.com-en aldeko babes gutunak, eta jarioa ez da oraindik eten. Bitartean, prest daude dantzan.com-en aldeko hurrengo ekimenak.\nGehiago irakurri Bizi-dantzan irudiak erabili\nDantzan.com-en aldeko babes kanpainaren barruan, zuen email, kartel, kamiseta, txapa eta abarretan Bizi dantzan - dantzan bizi irudiak erabiltzera animatzen zaituztegu. Horretarako Erkuden Mendizabal diseinatzaileak egindako irudiak baliatu ditzakezue: Dantzan-bizi irudiak eta adibideak ikus...\nGehiago irakurri Bigarren ekimen kolektiboa: Commando Dantzan\nSinadura kanpainaren ondoren, dantzan.com-en aldeko bigarren ekimen kolektiboa aurkeztu genuen. Oraingoan, dantzariagoa: Euskal Herriko dantza taldeek, dantzariek, musikariek, zaleek... batera egiteko bideoa. Arrabots dantzarako musika taldeak landu zuen ekimena. Ideia Quebec-eko\nGehiago irakurri dantzan.com-en aldeko sinadura bilketa\nDantzan.com-en aldeko babes taldea antolatuta, 2012ko martxoaren 30ean, dantzan.com-en aldeko sinadura bilketa abian jarri zen. Orain arte jasotako atxekimendu kopurua (2012-12-31): 1.595 norbanako 96 talde / elkarte / erakunde Ziurtatu hemen zure sinadura jaso ote dugun: Babes-gut...\nGehiago irakurri Itxiera\n2011ko abenduaren 31an honakoa argitaratu zen dantzan.com: dantzan.com itxi beharrean gaude dantzan.com 2011/12/30\ndantzan.com-en aldeko babes-taldea on Dantzan.com-ek 99 babesle\nErronka txikia gainditu dugu: 109 babesle!! (atzoko datua).Jarraitu beharra dago. Martxa honetan, lortuko dugu. 200 baietz!!http://www.dantzan.com/[…]/nik-ere-dantzancom-babesten-dut\ndantzan.com-en aldeko babes-taldea on Nik ere babesten dut dantzan.com\ndantzan.com-en aldeko babes-taldea on Zure sinadura dantzan.com-en alde\n1691 atxekimendu jaso ditu dantzan.com-en aldeko babes gutunak gaur arte: 1595 norbanako eta 96 talde/elkarte/erakunde. Azken atxekimenduak abenduan jaso ziren.Kanpaina honek bete zuen bere helburua eta ez dugu gehiago zabaldu.Azken hilabeteetan, dantzan.com-en aldeko beste bi kanpaina bultzatu ditugu: "Ni ere dantzan.com bizi naiz", gehiago ezagutzera eman eta erabilera sustatzeko, eta batez ere, babesle kuoten bitartez dantzan.com diruz laguntzeko kanpaina.Babestu dantzan.com!! Bizi dantzan!! Dantzan bizi!!\ndantzan.com-en aldeko babes-taldea on Ni ere dantzan.com bizi naiz\nMezua zabaltzen lagun dezakezue zuen e-mail zerrenda, blog, Facebook, Twitter, dantza-kide, ikasle... eta abarren artean.Bizi gaitezen dantzan.com!!\nBa ez. Sinaduren jarioa ez da eten. Azken egunotan berriz izan dugu sinaduren jariotxoa. Azken orduko 'despistatuak' ote?? Hala ere, segi horrela, segi babes-gutuna sinatzen, oraindik egin ez duzuenok. Sinadura bakoitza da beharrezkoa.1577 norbanakoen eta 93 talde/elkarte/erakunderen atxekimenduak jaso ditu babes gutunak gaur arte.\n1542 norbanakoen eta 92 erakunde/elkarte/talde/ekimenen sinadurak bildu dira. Azken atxekimendua abuztuaren 15ean jaso genuen. Ordutik, sinaduren jarioa etenda dago.Orain, dantzan.com berriz daukagu martxan, baina hau ez da amaitu. Etenaldia ekarri zuen egoera (finantziaketa falta) ez da konpondu. Horregatik, dantzan.com-en aldeko babes taldeak lanean jarraituko du ekimen eta proposamen berriekin.Zerbitzua berriz abiatzeko, benetan esanguratsuak izan dira sinadura kanpainan jasotako atxekimenduak. Bai dantzan.com-eko arduradunei eta babes-taldeari adorea emateko, bai diru-laguntza eman duten erakundeei (Gipuzkoako Foru Aldundia, Bizkaiko Foru Aldundia, Eusko Jaurlaritza) zerbitzu honen oihartzuna erakusteko.Bizi dantzan, dantzan bizi!!\nDantzan.com-en aldeko babes taldeak sortutako profila da hau, dantzan.com-en aldeko ekimenen berri eman eta babesak bideratzen jarraitzeko.\nDantzan.com-en babesle izan nahi dut\nDantzan.com bizi nahi dut\n'Bizi dantzan' irudiak erabili nahi ditut\nDantzan.com-en alde sinatu nahi dut


FRANÇOIS TRUFFAUT ZIKLOA. LA PIEL SUAVE – PamplonaEsCultura\nGaia - TEMA - AntzerkiaArgazkilaritza eta bideoaBisita gidatuaDantzaDEIALDIAKDIDAKTIKAErakusketaERAKUSTALDIAEuskarazko jarduerakGastronomiaHaurrentzako programaHitzaldiaIkastaroakIkuskizunaInformatikaIpuin kontalariaIrakurzaletasunaren sustapenaJAIALDIAJARDUERAKKontzertuaLantegiakLehiaketaLiburutegiakMESA REDONDAMúsicaTallerZinema\nLekua - LUGAR - MUSEO DE EDUCACIÓN AMBIENTALBALUARTEIglesia de San Antonio (PP Capuchinos)Iglesia de los Carmelitas DescalzosIglesia de San SaturninoIglesia de San NicolásIglesia de San EnriqueIglesia Santo DomingoPalacio del CondestableBiblioteca ChantreaBiblioteca Pública San FranciscoCIUDADELAPATIO DE LOS GIGANTESBiblioteca Pública MilagrosaCivivox CondestableCivivox EnsancheCIVIVOXCIVIVOXCivivox Jus la RochaCivivox MendillorriPATIO DEL PALACIO DE EZPELETAFRONTON JITO ALAIPlaza del CastilloCivivox MilagrosaBESTE ERAKUSKETA GUNEAKOTROS ESPACIOS EXPOSITIVOSBiblioteca Pública San JorgeCivivox IturramaESTACIÓN DE AUTOBUSESBiblioteca General de NavarraSALA DE ARMASBiblioteca Pública ChantreaSALA HORNOPOLVORÍNAFCN. AGRUPACIÓN FOTOGRÁFICA DE NAVARRABIBLIOTECA PÚBLICA SAN PEDROCivivox San JorgeSala ZentralEscuela Navarra de Teatro\nFRANÇOIS TRUFFAUT ZIKLOA. LA PIEL SUAVE\nLa piel suave (La peau douce; Frantzia; 1964; 113’)\nPierre Lachenay idazle eta argitaratzaile arrakastatsu bat da. Francarekin ezkonduta dago, eta 10 urteko alaba dute. Halako batean, Nicole, hegaldiko azafata, ezagutu du, eta etxetik alde egin du, bizimodu berri bat hastekotan. Erabakiak erabaki, Pierrek etengabeko zalantzak ditu bere sentimenduen inguruan. François Truffauten hainbat pelikulak bezala, La piel suave filmak egiaz gertatutako gauzak ditu oinarri. Kasu honetan, hedabideetan zabaldutako bi berri izan ziren, 1963koak, maitasun grinatsuak eragindako bi hilketaren ingurukoak. Era horretan, berriro ere erakusten zuen Truffautek bere pelikulek bizitzaren egiatasuna jasotzen zutela, izan notiziatik abiatuta, izan zuzendariaren beraren nahiz ingurukoen bizipenetatik abiatuta.\nFilmaren aurkezpena eta emanaldiaren ondoko solasaldia: Arturo Barcenilla\nURR 31, larunbata\nDoan, aurrez izena emanda\nZINE KLASIKOA, GAUR EGUNGO ZINEA: LA MANO DEL DIABLO